децембар 2019. – ЕРС\nGeneralni direktor ERS poželio zaposlenima srećnu i uspješnu Novu 2020.\nGeneralni direktor MH „ERS“ Luka Petrović poželio je svim zaposlenim u Holdingu srećnu i uspješnu Novu 2020. godinu. „Želim da u idućoj godini svi zaposleni u Elektroprivredi Republike Srpske budu dobrog zdravlja, da ostvare lične i poslovne uspjehe i posvete se usavršavanju i napredovanju u svakom smislu“, istakao je Petrović. On je dodao da osim […]\nNovogodišnji prijem za penzionisane radnike\nV.d Generalni direktor MH „Elektroprivreda Republike Srpske“, Luka Petrović istakao je danas da su penzionisani radnici i rukovodioci Matičnog preduzeća dali veliki doprinos razvoju elektroenergetskog sektora Republike Srpske i očuvanju sistema ERS. „Neki od vas učestvovali su u pripremi ili izgradnji kapitalnih strateških projekata za Elektroprivredu Republike Srpske. Svojom stručnošću i mudrošću uticali ste da […]\nCilj ERS u 2020. godini: Povećanje prihoda, smanjenje troškova\nAnaliza poslovnih rezultata u 2019. godini i Plan poslovanja u 2020. bili su glavna tema proširenog Kolegija direktora MH „ERS“, održanog u Matičnom preduzeću u Trebinju. Sjednici su, osim Uprave Matičnog i direktora zavisnih preduzeća, prisustvovali i direktori direkcija Matičnog preduzeća, predstavnici nadzornih i odbora za reviziju, te sindikalni predstavnici. Generalni direktor MH „ERS“, Luka […]\nMH „Elektroprivreda Republike Srpske“ nastavlja sa započetim aktivnostima vezanim za otvaranje tržišta električnom energijom i ispunjavanje obaveza Trećeg energetskog paketa. U skladu s tim, u okviru tržišnog snabdijevanja od 1. januara 2020. godine MH “ERS“ će preuzeti potrošače na 0,4 kV, sa godišnjom potrošnjom većom od 35.000 kWh, ukoliko budu izabrali Elektroprivredu Republike Srpske kao […]\nInformacija o pregovarackom postupku bez objave obavjestenja 17122019


Rekonstruisana Umjetnička kolonija u Danilovgradu – Portal Danilovgrad\nRekonstruisana Umjetnička kolonija…\nMinistar kulture Aleksandar Bogdanović i predsjednica Opštine Danilovgrad Zorica Kovačević obišli su danas Umjetničku koloniju, gdje je završena prva faza rekonstrukcije objekta ove ustanove. Prva faza adaptacije obuhvatila je gotovo 70% radova na cijelom objektu, dok će u narednoj biti završeni radovi u potkrovlju, predviđenom za rezidencijalni boravak učesnika Internacionalnog simpozijuma skulpture.\n„Umjetnička kolonija jedinstvena je ustanova kulture u Crnoj Gori, koja je programskom profilacijom orijentisana na polje likovnih umjetnosti, sa posebnim akcentom na Međunarodni simpozijum skulpture. Godinama je funkcionisala u neuslovnom objektu, sa slabom infrastrukturom, oskudne opremljenosti i nizom drugih nedostataka, tako da je bilo neophodno krenuti sa kompletnom adaptacijom zgrade. Nakon rekonstrukcije Umjetnička kolonija funkcionisaće i na rezidencijalnoj osnovi, kako bi bio obezbijeđen boravak učesnicima Simpozijuma skulpture“, kazao je ministar Bogdanović nakon obilaska Umjetničke kolonije.\nPodsjetio je da su dostignuća Umjetničke kolonije bila motivacija za dalji razvoj i unapređenje njenog položaja, pa su Ministarstvo kulture i Opština Danilovgrad prošle godine zaključili Sporazum kojim je Internacionalni simpozijum skulpture dobio status manifestacije od posebnog značaja za kulturu. Dodjelom statusa, kako je kazao, cilj je bio da se unaprijedi festivalska organizaciona i produkciona šema, doprinese podizanju kvaliteta kulturne ponude, afirmiše crnogorska kulturna različitost i kulturni identitet, ali i da se uspostavi saradnja države i lokalnih samouprava i njihovim sadejstvom obezbijede sigurni i održivi izvori finansiranja i institucionalni modeli.\n„Nadam se da će nova izvršna vlast podržati koncept naših kulturnih politika i, shodno tome, umjeti da prepozna višestruki značaj investiranja u kulturnu scenu Danilovgrada“, poručio je Bogdanović.\nPredsjednica Opštine Danilovgrad Zorica Kovačević kazala je da je raduje što je u susret 9. decembru, Danu oslobođenja Danilovgrada, jedan ovakav objekat dobio novo ruho. Istakla je da je Umjetnička kolonija od izuzetnog značaja za Danilovgrad i, u tom kontekstu, uputila zahvalnost Ministarstvu kulture i ministru Bogdanoviću na finansijskoj podršci za rekonstrukciju ovog objekta, ali i na svim zajedničkim projektima i aktivnostima koji su u ovoj opštini uspješno realizovani prethodnih nekoliko godina.


EWB: Nema izveštaja koji ne govori o nazadovanju Srbije u demokratiji, vladavini prava - Društvo - Dnevni list Danas\nPočetna » Društvo » EWB: Nema izveštaja koji ne govori o nazadovanju Srbije u demokratiji, vladavini prava\nIzveštaji na koje se poziva vlada Srbije u odgovoru Fridom hausu koji je Srbiju, prvi put posle 2003, svrstao u kategoriju „hibridnih režima“ daju još crnju sliku demokratije u Srbiji, ocenjuje se u analizi portala EWB (European Western Balkans).\n1Piše: Beta 21. maja 2020. 14.00 Izmenjeno: 14.03\nEWB u detaljnoj analizi odgovora srpske vlade na zaključke Fridom hausa navodi da je poslednjih godina postalo nemoguće pronaći međunarodnu organizaciju koja u svojim izveštajima i indeksima beleži napredak Srbije na polju demokratije, vladavine prava i slobode medija, dok domaće organizacije civilnog društva ne prave sopstvena rangiranja, ali ih to ne sprečava da uoče da su trendovi u Srbiji negativni.\nUz podsećanje da je vlada prošle nedelje objavila detaljan odgovor na to što je Fridom haus skinuo Srbiji 0,25 poena u jednoj oblasti i time je spustio u kategoriju hibridnih režima, EWB ističe da nema naznaka da će se otvoriti i rasprava oko toga kako se uopšte došlo do situacije u kojoj je Srbija na samoj granici između države koja se može nazvati demokratskom i one koja tu privilegiju nema.\nNavodeći da je vlada pokušala da pobije najnovije smanjenje, tvrdeći da u oblasti korupcije nije došlo do daljeg pogoršavanja i citirajući izveštaje drugih medjunarodnih organizacija, koji Srbiju (još) nisu spustile u kategoriju koja označava države u kojima su demokratske institucije u najvećoj meri fasada autoritarne vlasti, EWB ocenjuje da je „fokus na pitanje da li je Srbija zaslužila poslednju reviziju ocene je poput drveta od kojeg se ne vidi šuma“.\nJedan od indeksa na koji se vlada poziva u svom odgovoru Fridom hausu jeste Bertelsmanov indeks transformacije, koji Srbiju trenutno rangira u kategoriju „defektne demokratije“ a na tom indeksu Srbija je 2014. imala ocenu 8 od 10, a sada ima ocenu 7.\n„Stanje konstantno ugrožavaju namere predsednika Aleksandra Vučića, koji u praksi ima više moći nego što mu ih Ustav dodeljuje. Predsednik ima uticaj na sve druge grane vlasti i stavlja sebe u žižu donošenja odluka i javnih politika. Ovo ugrožava sistem kočnica i ravnoteža, institucije i vladavinu prava. Takodje otvara prostor za spori rast autoritarnog režima u Srbiji“, stoji u izveštaju Bertelsman fondacije za Srbiju 2020. godine.\nPad sa ocene osam na ocenu pet u poslednjih šest godina zabeležena je u još jednoj oblasti – slobodni i pošteni izbori, ukazuje EWB i citira deo iz Bertelsmanovog izveštaja o predsedničkim izborima 2017. da su „medjunarodni posmatrači ukazali na to da su pritisci na glasače i zaposlene u državnim strukturama bili vrlo prisutni, nadzorni mehanizmi neefikasni a medijsko izveštavanje neuravnoteženo. Pored kandidata vladajuće koalicije, bilo je malo pristupa javnim servisima za kandidate drugih političkih partija“.\n„Nezavisnost i politički pluralizam medijskog sistema su opali poslednjih godina. Ovo je rezultat predominantnosti odredjenih grupa, opadajućeg životnog standarda, netransparentnog vlasništva nad medijima i njihovog finansiranja, slabe finansijske osnove mnogih privatnih medija i, samim tim, zavisnosti od poslovnih i političkih interesnih grupa“, stoji u izveštaju Bertelsman fondacije, koja pominje i kontroverznu kupovinu televizija O2 i Prva krajem 2018, piše EWB i dodaje da je sveukupno gledano, od 2012. do danas, ovaj nezavisni i nepristrasni istraživački centar od 18 oblasti koje mere političku transformaciju Srbije ka demokratskoj zemlji, zabeležio napredak u jednoj (društveni kapital je sa 6 porastao na 7).\nJoš jedan indeks koji Vlada Srbije navodi u odgovoru Fridom hausu jeste Indeks demokratije Istraživačke jedinice časopisa Ekonomist (Economist Intelligence Unit Democracy Index).\nNa toj listi Srbija nije u kategoriji hibridnih režima, koje Ekonomist uvrštava u svoj indeks, već u kategoriji manjkavih demokratija, ali je zaključak isti – ukoliko se sadašnji trend nastavi, samo je pitanje vremena kada će i Indeks demokratije Srbiju uvrstiti u hibridne režime.\nU pokušaju da dokaže da Srbija od prošle godine nije zabeležila nazadovanje u borbi protiv korupcije, vlada se u odgovoru pozvala i na izveštaje Evropske komisije o napretku Srbije na putu ka članstvu u EU, u kojoj stoji da je u ovoj oblasti ostvaren „ograničen napredak“, piše EWB i dodaje da iza tog diplomatskog izraza „stoji konstatacija da je odredjeni zakonski okvir izmenjen i unapredjen, ali da u tom trenutku Evropska komisija ne može dati sud o njihovoj primeni u praksi i poziva se vlada da hitno unapredi rezultate u oblasti borbe protiv korupcije.\nTako se, recimo, povodom parlamentarnih izbora održanih 2016. samo konstatuje da je potrebno da se primene sve preporuke medjunarodnih posmatrača, dok se već sledeće godine, povodom predsedničkih izbora, primećuje da je takmičenje bilo neravnopravno.\nKada je reč o radu parlamenta, 2015. je pisano da se previše koristi ubrzan zakonodavni postupak i da je nadzor nad izvršnom vlašću slab, dok se 2019. vrlo jasno ističe da su „parlamentarne prakse vladajuće stranke dovele do urušavanja zakonodavne debate“.\nIzveštaj Fridom hausa „Zemlje u tranziciji“uočava problematično ukidanje emisija na nacionalnim televizijama još 2014, nepravilnosti na izborima 2016, premeštanje političke moći na ustavno mnogo slabiju funkciju predsednika Republike od 2017, kao i rast kontrole centralne vlasti nad lokalnom samoupravom, zbog koje je Srbija dobila lošije ocene u ovoj oblasti 2018. i 2019.\nI drugi, poznatiji indeks Fridom hausa, „Sloboda u svetu“, zabeležio je nazadovanje Srbije, koja je 2019. pala iz grupe slobodnih u grupu delimično slobodnih zemalja, zbog „pogoršanja u sprovođenju izbora, kontinuiranih pokušaja vlade i savezničkih medija da potkopaju nezavisne novinare kroz pravno zastrašivanje i kampanje kleveta“ a ovogodišnji izveštaj nije zabeležio nikakav napredak, dodaje se.\nPovodom najnovijeg izveštaja organizacije Fridom Haus u kojem je Srbija prvi put posle 17 godina spuštena u nižu kategoriju „hibridnih režima“, nevladine organizacije poručile su Vladi Srbije da ozbiljno shvati ove ocene i uloži napor za obezbedjivanje uslova za unapredjenje demokratije i slobode medija u zemlji\nPortal podseća da je sedam organizacija civilnog društva Srbije ove nedelje pozvalo vladu da umesto pokušaja metodološkog pobijanja, selektivnog prikaza informacija iz pojedinih izveštaja i nipodaštavanja ocena renomiranih međunarodnih organizacija započne ozbiljan društveni dijalog o stanju i budućnosti demokratije u Srbiji ali da odgovora za sada nema.\nZa interes građana je od presudnog značaja da naredna reakcija vlade ne dodje tek kada bude reč o svrstavanju u još nižu kategoriju.\ndemokratija, Fridom Haus, Vlada Srbije, vladavina pravaBeograd\nReakcija vlade je očekivana, ne možete očekivati od piromana da gasi požar. Sve su to ne normalne reakcije, umesto da rade na tome da ispravljaju greške, oni se trude da dokažu da nisu dobro ocenjeni….


Lalatović seda na klupu Borca iz Banjaluke\nNENAD LALATOVIC trener fudbalera Radnickog iz Kragujevca na utakmici Supelige Srbije protiv Partizana na stadionu Partizana, Beograd 20.02.2022. Foto: Ivica Veselinov MN Press FUDBAL, FOOTBALL, PRVENSTVO SRBIJE, SUPERLIGA, PARTIZAN, RADNICKI KRAGUJEVAC\nNakon što je sa Radničkim 1923 uspeo da izbori opstanak u Superligi Srbije, iako su Kragujevčani dosta vremena pre njegovog dolaska tavorili na poslednjem mestu na tabeli i bili su u izglednoj opasnosti od selidbe u Prvu ligu Srbije, Nenad Lalatović odlučio je da “produži” dalje i da naredne sezone nađe novi angažman.\nNaime, poznati stručnjak odlučio se na preuzimanje drugog kluba za narednu takmičarsku godinu, pa će sa Borcem iz Banjaluke pokušati da izbori dobar plasman i vrati tim iz najvećeg grada u Republici Srpskoj na evropsku scenu, odnosno da sa njim napravi što bolji rezultat u kvalifikacijama.\nKako Telegraf dalje saznaje, Lalatović će sa sobom u Banjaluku povesti i svoja četiri pomoćnika, što znači da će na okupu imati proverene ljude, spremne da rekonstruišu ekipu i dovedu je na pravu stazu.\nUgovor je potpisan na godinu dana uz mogućnost produžetka na još jednu godinu.\nPodsetimo, Lalatović je uspeo da obezbedi opstanak sa Radničkim iz Kragujevca u Superligi pobedom nad Železničarem iz Pančeva u dvomeču plej-auta. Prvi meč dobili su sa 3:1 u Smederevu, da bi potom kod kuće bili poraženi sa 0:1.\nKroz svoju karijeru, Lalatović je vodio Vojvodinu, Radnički iz Niša, Čukarički, Borac iz Čačka, Crvenu zvezdu, Napredak iz Kruševca, Voždovac, Proleter i Srem, dok je kao igrač najviše vremena proveo u Crvenoj zvezdi, ukupno osam godina.


DETE IMA UPALU PLUĆA: Petogodišnjak se leči od kovida u Institutu za majku i dete | Novosti.RS\nKliničko stanje deteta relativno brzo se popravilo uz primenu antibiotske terapije, dete je u fazi oporavka i lekari planiraju njegov otpust uskoro, rekao je Vukomanović.\nGovoreći za RTS, Vukomanović je rekao da se u Institutu težina situacije meri brojem primljene dece koja zahtevaju respirator, a da do sada takvih bolesnika nije bilo.\n- Nema težih slučajeva koje smo primili u poslednjih nekoliko nedelja. Stvari su pod kontrolom, idemo korak napred u organizaciji trijaže gde se prepoznaju sumnjivi koji idu u jednom smeru, drugih bez znakova u drugom. Trudimo se da ih otkrijemo na vreme i sprečimo horizontalni prenos - napominje Vukomanović.\nDodaje da je do sada na Institutu bilo desetoro dece koji su bili pozitivni na korona virus, što je oko tri odsto od ukupnog broja testiranih.\nNjihova klinička slika je, kaže, išla od veoma blage do pneumonije koja nije zahtevala primenu mehaničke ventilacije.\nKorona virus broj zaraženih korona virusom KOVID 19 Institut za majku i dete


Otvoren Festival ruske muzike na Mećavniku - Ministarstvo kulture i informisanja\nOtvoren Festival ruske muzike na Mećavniku\nU Drvengradu je uz zvuke Simfonijskog orkestra „Kustendorf“ otvoren Festival ruske muzike „Kustendorf klasik“, ove godine posvećen rođendanu Nikole Tesle. Na otvaranju sedmog po redu festivala govorio je ministar kulture i informisanja Vladan Vukosavljević.\n„Ne može se sakriti grad koji leži na brdu, niti se svetlo pali i stavlja pod mericu, već se stavlja na svećnjak da osvetljava celu kuću”, citirao je ministar misao iz Novog zaveta i dodao: “Emir Kusturica je napravio svoj i naš grad na brdu i taj grad kulture sija širom Srbije i širom sveta jarkim sjajem. On sija svojim i sjajem talenta i nadahnuća umetnika koji dolaze iz celog sveta. Ruska muzika i kultura su vekovima slali svoje eliksire u sve pravce sveta. Svoj doprinos daju i srpska i ostale slovenske kulture i upravo zbog toga su Kustendorf i Mećavnik značajni za Srbiju, za Rusiju i za čitav svet”, naglasio je Vukosavljević.\nOn je podsetio prisutne na poznatu Gogoljevu pripovetku „Šinjel“ i njenog glavnog junaka Akakija Akakijeviča kome je ukraden novi šinjel. Naglasio je da šinjel koji se zove kultura moramo čuvati po svaku cenu.\n„Svake godine, ovde na „Kustendorfu“, utka se jedna nova dragocena nit tog šinjela. Verujem da ćemo se u godinama ispred nas mi njime ogrejati“, zaključio je Vukosavljević.\nEmir Kusturica, osnivač festivala koji predstavlja platformu za dijalog talentovane omladine iz Rusije i Srbije, naglasio je da je Mećavnik azil koji pruža otpor marginalizaciji kulture, zahvaljujući kojoj srpski narod može da preživi.\nOvogodišnji Festival održaće se od 10. do 12. jula uz takmičarski i revijalni program. Tokom tri dana, mladi muzičari će se takmičiti u veštini izvođenja ruske klasične muzike u dve starosne kategorije: od 13 do 17 godina i od 18 do 25 godina, za glavnu nagradu festivala Zlatnu matrjošku.


Šta se desi vašim ZUBIMA kada izbegavate odlazak kod STOMATOLOGA? : Nadlanu.com\nŠta se desi vašim ZUBIMA kada izbegavate odlazak kod STOMATOLOGA?\nObjavljeno 22. sep 2016. / 18:15:18\nGeneralno pravilo je da stomatologa treba posećivati na svakih šest meseci, a pacijenti sa slabom dentalnom higijenom, već postojećim problemima i lošim genetskim faktorima i češće. Ali brz životni tempo i fobija od zubara mogu da dovedu do toga da pacijenti ne odu na pregled i po 10 ili 20 godina.\nŠta se dešava kada "preskočimo" redovnu posetu?\nU ovom trenutku, mnogi pacijenti neće biti svesni karijesa koji se razvija u malim pukotinama i udubljenjima zuba, koje će se vremenom širiti i početi da nagrizaju ceo zub.\nŠto se ranije karijes otkrije, veće su šanse za prevenciju daljih problema.\nGodinu dana zanemarivanja zubarskih intervencija znači da postoji velika verovatnoća da se pojavi bolest desni, a simptomi mogu da budu bol i krvarenje. Ukoliko se ovo stanje ne leči, može da dovede do ispadanja zuba.\nNažalost, u pokušaju da olakšaju bol, mnogi će početi da trljaju desni slabije, što znači da će problem dodatno pogoršati.\nVerovatnoća da zub oboli i javi se bol se nakon dve godine prilično povećava. Umesto uklanjanja karijesa, problema koji je nekada tako lako bilo rešiti, sada se može javiti potreba za ubijanjem zubnog živca ili vađenja kompletnog zuba.\nVAŽNA JE REDOVNA I PRAVILNA NEGA: Zube peremo ujutru za…\nRIZNICA VITAMINA: Pomorandže rešavaju šest zdravstvenih…\nTo znači da ćete kod zubara umesto jednom morati da odete nekoliko puta.\nProblemi u vezi sa oralnim zdravljem koji su do sada bili zastupljeni mogli bi da postanu veoma ozbiljni. Ciste i upale samo su neki od njih.\nTakođe, nakon pet godina, zubni kamenac će biti nagomilan u velikim količinama, koje će samo ubrzati propadanje zuba.\nStanje celih usta sada bi moglo da bude veliki problem, s obzirom na to da zubi imaju tendenciju da se zbijaju ili okrnje u slučaju da nije izvršena nikakva intervencija.\nNakon decenije zanemarivanja, velika je verovatnoća da su zubi pacijenta postali osetljivi i najverovatnije istrošeni.\nSVETOM SE ŠIRI NOVA EPIDEMIJA: Karcinom štitne žlezde nema simptome, a najčešće…


26.8.2014, NIAR – Ministarstvo za ljudska prava i izbjeglice BiH i međunarodne organizacije pozivaju na veće napore kako bi se okončala isključenost Roma | Novinsko-informativna agencija Roma\n26.8.2014, NIAR – Ministarstvo za ljudska prava i izbjeglice BiH i međunarodne organizacije pozivaju na veće napore kako bi se okončala isključenost Roma\nŠef Delegacije EU u BiH i Specijalni predstavnik EU, ambasador Peter Sorensen, je rekao: “Romi su i dalje suočeni sa neprihvatljivim nivoima diskriminacije u društvu. I dalje je mnogo izazova pred nama – izazova za čije smo rješenje svi odgovorni.\nEvropska unija čini svoj dio. Trenutno imamo projekat u toku vrijedan 2,5 miliona eura. To će, između ostalog, omogućiti stambeno zbrinjavanje za 150 porodica i 80 ekonomskih grantova. Više od 1300 ljudi će osjetiti direktnu korist”.


Botasu pol pozicija u Portugalu, Hamilton kreće drugi\nEkipa Mercedesa kreće iz prvog reda. Vozač Mercedesa Valteri Botas sutra će startovati sa pol pozicije u trci za Veliku nagradu Portugala u šampionatu Formule 1. Botas je imao najbolje vreme u kvalifikacijama, a iza njega je ostao timski kolega Luis… »\nBotas ispred Hamiltona u kvalifikacijama za VN Portugala\nVozač Mercedesa Valteri Botas započeće sa prve pozicije trku za Veliku nagradu Portugala. Iza njega su u kvalifikacijama ostali timski kolega Luis Hamilton, odnosno Maks Ferstapen iz Red Bula. Slede Peres, Sainc, Okon, Noris, ali i Lekler, Gasli i… »\nFerstapen najbrži na trećem slobodnom treningu\nVozač Red Bula Holanđanin Maks Ferstapen ostvario je najbrže vreme na trećem slobodnom treningu uoči trke Formule 1 za Veliku nagradu Portugala. Ferstapen je najbrži krug na stazi Portimao odvezao u vremenu 1:18,489. Drugo mesto zauzeo je… »\nVozač Red Bula Holanđanin Maks Ferstapen ostvario je najbrže vreme na trećem slobodnom treningu uoči trke Formule 1 za Veliku nagradu Portugalije. Ferstapen je najbrži krug na stazi Portimao odvezao u vremenu 1:18,489. Drugo mesto zauzeo je… »\nVerstapen najbrži na trećem slobodnom treningu u Portugalu\nVozač Red Bula Holandjanin Maks Verstapen ostvario je danas najbrže vreme na trećem slobodnom treningu uoči trke Formule 1 za Veliku nagradu Portugala. Verstapen je najbrži krug na stazi Portimao odvezao u vremenu 1:18,489. Drugo mesto zauzeo je… »\nNacionalna klasa pre 15 dana\nValteri Botas i Luis Hamilton bili su najbrži na prvim treninzima koji su voženi danas na stazi Portimao. Glavni utisak je da je staza dosta klizava pa je dosta vozača imalo poteškoća sa upravljanjem. Prve krugove na treningu u Portugaliji neki… »\nFP2: Maks između dve Srebrne strele\nUzbudljiv je bio drugi slobodan trening za Veliku nagradu Portugalije, a to je tek početak. Ipak, i on sam nagoveštava veliku borbu Mercedesa i Red Bulovog asa. Najbrži na drugom treningu bio je Luis Hamilton u vremenu 1:19.837. Iza njega plasirao se… »\nValteri Botas, vozač Mercedesa, ostvario je najbolje vreme pred nedeljnu trku za Veliku nagradu Portugala u Portimau. Finac je najbrži krug odvezao u vremenu 1:19.648, a iza njega su se plasirala dvojica vozača Red Bula. Maks Ferstapen je zaostao za… »\nBotas je ostvario rezultat 1:19,648 minuta i bio je 0,025 sekundi brži od vozača Red Bula Maksa Verstapena. Vozač Red Bula Serhio Peres bio je treći sa 0,198 sekundi zaostatka, a četvrti Šarl Lekler iz Ferarija sa zaostatkom od 0,236 sekundi… »\nSedmostruki svetski šampion u Formuli 1 Britanac Luis Hamilton rekao je da će "verovatno podržati" akciju bojkota društvenih mreža, koju su pokrenuli engleski fudbalski klubovi u znak protesta protiv rasističkih uvreda na račun igrača. „Još… »


Ešton obećala medjunarodnu pomoć Kijevu\nVisoka predstavnica EU Ketrin Ešton u Kijevu se sastala sa bivšom premijerkom Julijom Timošenko.\nNa konferenciji za novinare u Kijevu, Ešton je poručila da zapadne finansijske institucije rade na načinima da pomognu ekonomski oporavak Ukrajine posle tromesečnih protesta.\nVisoka predstavnica Evropske unije za spoljnu politiku Ketrin Ešton obećala je snažnu medjunarodnu podršku Ukrajini dok nastoji da formira novu vladu posle smene predsednika Viktora Janukoviča.\nNa konferenciji za novinare u Kijevu, Ešton je poručila da zapadne finansijske institucije rade na načinima da pomognu ekonomski oporavak Ukrajine posle tromesečnih protesta. Ona je takodje pozvala Rusiju da dozvoli Ukrajini da pronadje sopstveni izlaz iz političke krize, dodajući da EU prepoznaje potrebu da Ukrajina I Rusija i u budućnosti održe snažne ekonomske veze. Ketrin Ešton je inače prvi visoki strani zvaničnik koji je posetio Kijev posle smene Janukoviča a u ukrajinskoj prestonici sastala se i sa bivšom premijerkom Julijom Timošenko koja je u subotu puštena na slobodu.\nU Ukrajinu je danas doputovao i zamenik američkog državnog sekretara Vilijam Berns, koji će se sastati sa vršiocem dužnosti predsednika, Oleksandrom Turčinovom i članovima parlamenta. Iz Stejt Departmenta je najavljeno da će Berns pozvati novu vladu da preuzme sve potrebne korake za održavanje slobodnih i poštenih predsedničkih izbora u maju.\nRanije danas, ukrajinski parlament odložio je za četvrtak planove o izboru nove vlade nacionalnog jedinstva. Parlament je takodje glasao da zbačeni predsednik Janukovič bude predat Medjunarodnom krivičnom sudu, gde bi mu se sudilo za zločine počinjene tokom anti-vladinih demonstracija. Janukovič je, kako se navodi, poslednji put vidjen u proruskokoj regiji Krimu ali nije poznato gde se tačno nalazi.\nInače, rusko ministarstvo spoljnih poslova saopštilo je da se zamenik šefa diplomatije girgori Karasin danas sastao sa ukrajinskim ambasadorom u Rusiji, Volodimirom Jelčenkom u Moskvi i postavio pitanja "u vezi sa bezbednošću ruskih gradjana i diplomatskih predstavnika na teritoriji Ukrajine."


By eSrebrenica.ba on 28. March 2017.\nVečeras je u Kulturnom centru Srebrenica zvanično otvorena šestomjesečna manifestacija “Dani pozorišta u Srebrenici”. Manifestaciju organizuju Omladinski savjet Srebrenice i Kulturni centar Srebrenica, a za...\nBy eSrebrenica.ba on 27. March 2017.\nOmladinski savjet Srebrenice u saradnji sa JU ”Kulturni centara Srebrenica” organizuje “Dane pozorišta u Srebrenici”. Programom su predviđene predstave do oktobra mjeseca, a zvanično otvranje...\nZa djecu odigrana predstava “Zdrav život”\nBy eSrebrenica.ba on 7. February 2017.\nZa djecu iz obdaništa i osnovne škole danas je odigrana edukativna predstava “Zdrav život”. Predstava je odigrana u Dječijem vrtiću “Poletarac” i Prvoj osnovnoj školi...\nBy eSrebrenica.ba on 28. January 2017.\nDom kulture Bratunac i Ambasada Rusije u Bosni i Hercegovini organizuju prvi Festival ruskog filma u Bratuncu koji će se održati od 30. januara do...\nBy eSrebrenica.ba on 15. December 2016.\nDramsko-istorijska sekcija Osnovne škole “Radomir Lazić” Azanja, predstaviće multimedijalnu predstavu “Tamo daleko” za publiku u Srebrenici i Bratuncu. Za srebreničku publiku predstava će se održati...\nZa srebreničke osnovce odigrana edukativna predstva o saobraćaju\nBy eSrebrenica.ba on 28. September 2016.\nU Srebrenici je danas odigrana obrazovna predstava o saobraćaju “Mirka” koja uči osnovce o ponašanju u saobraćaju. Cilj predstave je da mališani, uz interaktivni pristup...\nBy eSrebrenica.ba on 4. June 2016.\nU Kulturnom centru Srebrenice večeras je prikazana predstava “Ženidba i udadba” u režiji Borivoja Božanića, prema tekstu Jovana Sterije Popovića, koju je izvelo Amaterskog pozorišta...\nZa srebreničke mališane danas je odigrana predstava “Snježana i X patuljaka” u Omladinskom centru Srebrenica. U sklopu “Dana Srebrenice 2016” priređena je druga predstava za...\nOdigrana predstava “Šmizle” u Srebrenici\nBy eSrebrenica.ba on 30. May 2016.\nVečeras je u Kulturnom centru Srebrenica odigrana pozorišna predstava “Šmizle” Pozorišta mladih Zvornik po tekstu Miroljuba Nedovića. Zanimljiva priča o ženama i njihovim problemima smještena...\nStand up komedija na čelu sa Miroslavom Đorđevićem odigrana u Srebrenici\nU Kulturnom centru Srebrenica večeras je održana stand up komedija “Smiješni čovjek” gdje je nastupio Miroslav Đorđević u pratnji Velje Trube i još jednog komičara....


A. J. 8. jula 2020. 21:51\n„Protestujem, jer želim da se udam! Moja svadba je morala da bude odložena za narednu godinu, a sve sam dogovorila sa sveštenikom, ali sa restoranima i salonima lepote nisam uspela da se dogovorim“, prenosi Rent TV reči jedne od učesnice protesta.\nOne su istakla da „žele goste, neograničeno veselje, ples do jutra“, a navode i da postoji „rizik da će mladoženje, čekajući ukidanje ograničenja, promeniti svoje mišljenje“.\nPrivremena zabrana raskošnih proslava uvedena je zbog pandemije, ali mlade odbijaju da ispune zahteve.\nIstiče se da se problemi sa registracijom braka nastali zbog virusa korona nisu pojavili samo u Rimu. Vlasti države Njujork su, zbog epidemije, dozvolile da se zvanično sklapaju brakovi putem video-veze.


DO КRAJA GODINE NOVA STRATEGIJA ODRŽIVOG RAZVOJA NOVOBEČEJSКE OPŠTINE\nLokalna samouprava u Novom Bečeju pokrenula je proces izrade nove Strategije održivog razvoja opštine za period od narednih deset godina koja bi trebalo da bude zavšena do kraja ove godine.\nOdlukom Saveta Mesne zajednice Novi Becej, raspisan je oglas za Javnu licitaciju za davanje u zakup poljoprivrednog zemljista u drzavnoj svojini, čiji je korisnik Mesna zajednica Novi Becej, u katastraskoj Opstini Novi Becej, pozvao je sekretar, Miroslav Macura:\nUPRКOS PANDEMIJI I SEZONSКOM GRIPU DOBAR ODZIV DOBROVOLJNIH DAVALACA\nPeta redovna akcija dobrovoljnog davanja krvi danas je uspešno realizovana u prostorijama Novog opštinskog udruženja penzionera u Novom Bečeju.\nPODELJENO 200 PAКETA JEDNOКRATNE POMOĆI NA TERITORIJI OPŠTINE\nU prostorijama Crvenog krsta Novi bečej danas su podeljeni paketi jednokratne pomoći namenjeni socijalno ugroženom stanovništu.\nJESENJI FESTIVAL CVEĆA PROTEКAO U ZNAКU HUMANOSTI\nProtekla dva dana centar Novog Bečeja preplavili su mirisi i boje 7. po redu Festivala cveća.\nPOTPISIVANJEM UGOVORA REALIZOVAN POSTUPAК SUFINANSIRANJA MERA ENERGETSКE SANACIJE КUĆA I STANOVA\nPotpisivanjem trojnih ugovora između opštine Novi Bečej sa jedne strane, izvođača radova, s druge i građana, krajnjih korisnika, s treće strane, lokalna samouprava u Novom Bečeju danas je uspešno završila postupak u okviru realizacije prvog javnog poziva za sufinansiranje mera energetske sanacije porodičnih kuća i stambenih jedinica.\n12. SEDNICA SO NOVI BEČEJ: DONETA ODLUКA O PRISTUPANJU IZRADI IZMENA I DOPUNA PLANA DETALJNE REGULACIJE BLOКA 115\nU centru Novog Bečeja, na platou ispred Srednje škole, u utorak, 19. i sredu, 20. oktobra održaće se 7. po redu Festival cveća. Festival je ove godine humanitarnog karaktera, a ostvaren prihod biće namenjen za troškove lečenja Novobečejke Mine Filipović.\nOBAVEŠTENJE INTERNO RASELJENIM LICIMA\nInformacija za interno raseljena lica o mogućnosti da ostvare svoje biračko pravo na lokalnim izborima na Кosovu i Metohiji 17. oktobra 2021. godine.


Objavljeno petak, 31 avgust 2018 14:44\nFudbaleri Berana ugostiće u nedjelju ekipu Arsenala. U utakmici četvrtog kola Druge lige Crne Gore, utakmicom protiv sastava iz Tivta Beranci će ove sezone debitovati pred svojim navijačima.\nPodsjetimo, zbog rekonstrukcije i dogradnje Gradskog stadiona, koji je nakon završenih radova, jedan od najljepših sportskih objekata u Crnoj Gori, inače, projekta koji su u partnerskom odnosu realizovali Fudbalski savez Crne Gore ( FSCG) i Opština Berane, fudbaleri su kompletnu prošlu fudbalsku sezonu igrali na terenima opština iz okruženja.\nKako je Esponi saopšteno iz Fudbalskog kluba Berane, lokalna samouprava je odobrila korišćenje terena i organizaciju utakmice na Gradskom stadionu.\n„Konačno je postignut dogovor, a iz lokalne uprave nam je odobreno da organizujemo utakmicu na Gradskom stadionu. Prema programu, susret se igra u nedjelju, sa početkom u 17. časova“, saopšteno je Esponi iz FK Berane.\nPodsjetimo, usljed problema nastalih na relaciji FK Berane- bivši osnivači – Opština, fudbaleri iz grada na Limu nijesu imali mogućnosti da na početku Prvenstva igraju na svom stadionu.\nTako su u drugom kolu Prvenstva utakmicu protiv Otrant- Olimpika, kao domaćin, igrali u Mojkovcu, a za utakmicu protiv Rudara, koja je prije tri dana trebalo da se odigra u okviru šesnaestine Kupa, zatražili su odlaganje od FSCG a odluka Saveza po tom zahtjevu, još nije poznata.


Stefanović: SNS predložila mere za poboljšanje izbornih uslova\nNebojša Stefanović na okruglom stolu na FPN\n“Mi smo do jučerašnjeg dana prikupili sva mišljenja, sve ono što smo imali priliku da čujemo od predstavnika nevladinih organizacija i svega onoga što smo dobili od OEBS-a (Organizacija za evropsku bezbednost i saradnju). Napravili smo set mera za koje smatramo da značajno unapređuju izborni proces, baziran na zakonima donetim od 2008. do 2012. godine”, rekao je Stefanović i dodao da su ti predlozi u pisanom obliku dostavljeni učesnicima današnjeg okruglog stola.\nStefanović kaže da su predviđene i određene izmene zakona, “kao i sve one mere koje treba da podrže izborni proces na način da se ozbiljnije bore protiv svih uočenih slabosti i nepravilnosti”.\n“Mi zaista iskreno želimo da građani Srbije dobiju najčistiji birački proces. Mi intenzivno radimo na tome kroz pooštravanje kaznene politike, kroz davanje više nadležnosti Agenciji za borbu protiv korupcije, ali i kroz konkretne mere koje će omogućiti potpunu zabranu funkcionerske kampanje u smislu pritiska na ljude u javnim preduzećima, korišćenje prostorija javnih preduzećaprecizno definisanje kako javni funkcioneri treba da nastupaju u kampanji”, rekao je Stefanović.\nVeljanovski: Razgovor sve konstruktivniji\n"Današnji razgovor predstavlja dobar nagoveštaj da se u budućnosti oko nekih stvari dogovorimo. Mi smo danas prvi put čuli da je vlast spremna da podrži predlog koji kaže da se moraju razdvajati javni resursi od resursa političkih stranaka. Takođe, imamo nagoveštaj da se možemo dogovoriti i o takozvanoj funkcionerskoj kampanji. To definitivno jesu nagoveštaji da se može postići neki dobar dogovor", rekao je Veljanovski.\nOn, međutim, napominje da je nemoguće očekivati da će opozicija moći da do izbora nadoknadi prednost koju vlast već ima, ali da će biti dobro ukoliko se nešto promeni u narednih sedam meseci.\nNa završenom šesti po redu okruglom stolu o izbornim uslovima, na kojem su učestvovali predstavnici vlasti, dela opozicije i civilnog sektora, govorilo se o zaštiti i unapređenju biračkog prava.\nBili su prisutni i predstavnici opozicione Liberalno-demokratske partije, Pokreta slobodnih građana, Građanskog demokratskog foruma, Demokratskog saveza Hrvata u Vojvodini, te Stranke demokratske akcije u Sandžaku.\nKao i na prethodnom, na ovom sastanku ne učestvuju predstavnici opozicionog Saveza za Srbiju (SzS), koji, između ostalih, čine, Demokratska stranka, Zajedno za Srbiju, Zdrava Srbija, Levica Srbije, Narodna stranka, te Srpski pokret Dveri.\n“Jedna od pojava koja je obeležila ove izborne cikluse je kampanja ‘od vrata do vrata’ i prikupljanje takozvanih sigurnih glasova, što jeste normalna praksa u slobodnim društvima. Međutim, kada se ta praksa percipira kao direktan pritisak, a ne kao izraz slobodne volje da se neko izjašnjava da li podržava neku političku opciju, to je tumačeno kao jedna od metoda za vršenje pritiska”, rekao je Nedeljkov.\nJedan od segmenata na kojima bi trebalo poraditi je i sumnja koje se odnose na prdobijanje glasova birača u izbornoj kampanji, smatra Nemanja Nenadić iz Transparentnosti Srbije. On je dodao da Crna Gora i Makedonija imaju zakone koji, manje ili više uspešno, regulišu tu oblast, te da bi ta iskustva trebalo uzeti u obzir.\n“Ono što se može uraditi bez izmene zakonodavstva jeste objavljivanje podataka o korišćenju javnih resursa, o novim zapošljavanjima, o korišćenju službenih vozila i komunikacionih sredstava od strane organa vlasti tokom perioda izborne kampanje, kako bi se videlo ima li nekih bitih povećanja i samim tim ima li sumnje da je došlo do zloupotrebe”, kaže Nedeljkov.\nPrema rečima Milana Antonijevića iz Fondacije za otvoreno društvo, koja je jedan od organizatora ovog događaja, poziv za učešće u današnjem razgovoru upućen je i Republičkom javnom tužilaštvu i Državnom veću tužilaca, ali je iz Republičkog javnog tužilaštva stigao odgovor da njihovi predstavnici imaju zabranu učešća u političkom životu.\nPrethodno su bili održani uvodni okrugli sto i tri tematska panela koja su bili posvećeni finansiranju kampanja i medijima u izbornom procesu.


RTS\t01.10.2018 15:29\nOko 90 miliona korisnika treba ponovo da pokrene (resetuje) svoje lozinke kako bi njihovi nalozi bili sigurni.\nIzvršni direktori i osnivač „Fejsbuka“ Mark Zakerberg rekao je da kompanija još ne zna da li su hakeri koji su iskoristili ranjivost bezbednosnog sistema, zloupotrebili neku informaciju sa naloga korisnika.\nPosle hakerskog napada „Fejsbuk“ pojačava bezbednost\nČelnici „Fejsbuka“ ocenili su da je hakovanje naloga 50 miliona korisnika veliki korak unazad za tu kompaniju u periodu kada radi na tome da povrati poverenje korisnika u vezi sa tim kako tretira njihove podatke.\nU saopštenju je precizirano da su hakovani „log-in“ podaci za gotovo 50 miliona korisnika, a „Fejsbuk“ je iz predostrožnosti od dodatnih 40 miliona tražio da se ponovo uloguju.\n„Fejsbuk“ je ove upade prijavio nadležnim organima. Ipak, nije rečeno da li su ukradene neke od informacija korisnika.\nSavet korisnicima koji je objavio jedan od šefova kompanije za bezbednost na internetu "McAfee" Geri Dejvis je da se promene podaci za logovanje.\nTakođe je savetovao da se „Fesjbukove“ aplikacije što pre ažuriraju jer je kompanija već našla način kako da ispravi ovaj propust.\nNapad je bio veoma širokog dometa, nije ciljana nijedna zemlja posebno, a dogodio se nekoliko nedelja pred zakazane kongresne izbore u Americi, na šta je „Fejsbuk“ dodatno fokusiran.\nViše od 300 zaposlenih je u potrazi za lažnim nalozima koji šire dezinformacije, a kojima je upravljano iz stranih država sa ciljem da se utiče na američke birače, navodi Glas Amerike.\nGotovo dve milijarde korisnika popularne društvene mreže pogođeno je kada je njihove podatke, neovlašćeno, u svrhu političke kampanje prikupljala „Kembridž analitika“. „Fejsbuk“ je tada obavestio korisnike za koje je utvrđeno da je „Kembridž analitika“ uzela njihove podatke u jeku kampanje za predsedničke izbore u SAD.\n„Naša odgovornost je da zaštitimo vaše podatke, i ako to ne možemo – ne zaslužujemo vas“, rekao je tada osnivač „Fejsbuka“ Mark Zakerberg.


Pronađena potonula jahta Petra Velikog - 22.10.2015, Sputnik Srbija\nPronađena potonula jahta Petra Velikog\nU blizini zapadne obale Švedske pronađena je jahta Petra Velikog „Transport rojal“, koja je pre 300 godina potonula zbog jake oluje kada je putovala iz... 22.10.2015, Sputnik Srbija\nrusija, vesti, svet, petar veliki\n21:35 22.10.2015 (Osveženo: 21:42 22.10.2015)\n© Sputnik / Valeriй Šustov / Uđi u foto-galerijuMaketa broda Merkur na kojem je Petar Veliki putovao u Azov\nU blizini zapadne obale Švedske pronađena je jahta Petra Velikog „Transport rojal“, koja je pre 300 godina potonula zbog jake oluje kada je putovala iz Arhangeljska u Sankt Peterburg.\nOmiljenu jahtu ruskog imperatora Petra Prvog Aleksejeviča pronašla je grupa švedskih i ruskih morskih istraživača nakon nekoliko godina potrage.\nRuska podmornica pronađena posle sto godina\n7 Avgust 2015, 18:40\nBrodolom se dogodio 27. septembra 1715. godine u blizini ostrva Tistlarn, kada je brod putovao iz ruskog grada Arhangeljska u tadašnju prestonicu Sankt Peterburg. Borodolom je preživelo 25 ljudi, od toga devet Engleza i Danaca i 16 ruskih mornara.\n„Rusi dugo nisu hteli da napuste brod koji tone, tako da su sve koji su ostali da plutaju na moru ili pustili da idu u miru ili razmenili za švedske zarobljenike“, ispričao je Aleksej Mihajlov, rukovodilac istraživačke grupe.\nPrema njegovim rečima, istraživačka grupa planira da preda zahtev za vađenje broda sa morskog dna kako bi jahta bila izložena u Rusiji. On je objasnio da ovaj brod predstavlja sam začetak ruske vojne mornarice, imajući u vidu da je po njegovom uzoru napravljen prvi vojni brod flote Petra Velikog.


Šta sme predsednik opštine? - Nemanja Nenadić - Peščanik\nVest da je uhapšen predsednik beogradske opštine Grocka zbog toga što je naručio napad (koji ima elemente pokušaja ubistva) na lokalnog novinara Milana Jovanovića, prijatno je iznenađenje. Naime, izgledalo je da se u potpunosti ponavlja scenario relativizovanja i zataškavanja krivice koji je viđen i u slučaju rušenja u Savamali – da i pored očigledno neizbežnog učešća ljudi iz vlasti u kriminalnom događaju odgovornost padne samo na osobe na nižim položajima, a da ni oni praktično ne budu kažnjeni. Tako je u slučaju odbijanja policije da zaštiti građane i imovinu u Savamali kao jedino odgovornog tužilaštvo označilo šefa smene u policijskoj stanici, a čak i za njega je kazna bila uslovna i taman ispod granice preko koje se gubi posao. Isto tako je bio okončan i postupak za paljenje kuće novinara portala Žig info iz Grocke: uslovnom osudom neposredne izvršiteljke uz označavanje osobe koja nema nikakvih neraščišćenih računa sa novinarem kao naručiocem.\nOkolnost da je ovu vest saopštio (nenadležni) predsednik države, i to na vanrednom obraćanju građanima po povratku sa Svetskog ekonomskog foruma u Davosu (!) predstavlja još jedan udar na pravnu državu, svakako ne neočekivan. Ako do sada nekome nije bilo dovoljno jasno da javni tužilac nije jedini koji se pita o tome u kojem smeru može da se vodi istraga u slučaju vrčinske paljevine, činjenica da je predsednik države obnarodovao vest o hapšenju je još jedna potvrda upravo toga.\nMotivi za ovaj iznenadni obrt se takođe lako mogu izvesti iz okolnosti da je konferencija sazvana neposredno po povratku iz Davosa, gde je predsednik Vučić učestvovao na panelu o medijskim slobodama i susretao se sa evropskim zvaničnicima. Valja se podsetiti i da je loša ocena stanja slobode izražavanja i medija u Srbiji bila jasno saopštena u udarnom delu poslednjeg Izveštaja o Srbiji Evropske komisije.\nStoga se i njegovo lično obraćanje može razumeti kao skretanje pažnje zvaničnicima EU na to da postoji politička volja da se napad na novinara ispita. Možda strani zvaničnici ne bi ni uvažili izjavu nekog drugog zvaničnika ili institucije u Srbiji, jer godinama, kao i građani Srbije uostalom, dobijaju poruke da odgovori na sva bitna pitanja zavise isključivo od volje jednog čoveka. Predsedničko obraćanje možda ima i jednu dobru stranu – da lokalni moćnici razumeju da je njihova moć u okviru feuda ograničena i da im odanost ne pruža zaštitu baš od svega što im padne na pamet.\nStruktura predsedničkog obraćanja građanima takođe zaslužuje pažnju. Na početku se saopštavaju informacije koje svakako ne bi mogle da budu razlog vanrednog obraćanja jer u njima nema ničeg novog („Uspеli smo da vratimo nadu i da u mnogim gradovima otvorimo fabrikе… da Srbija budе najprivlačnija za stranе invеstitorе… da… vratimo pitanjе Kosova… Srbijom nе vladaju otuđеni cеntri moći, ni tajkuni, ni stranе ambasadе. Narod jе izvor vlasti i narod, na slobodnim izborima, donosi odluku“. Vučić je rekao da „nismo imali najboljе rеzultatе kada jе rеč o pravdi… I ponavljam danas, u najkraćеm mogućеm roku bićе donеtе izmеnе Krivičnog zakona i bićе donеt Zakon o porеklu imovinе“. Nakon ovih podsećanja, najava i promocije, Vučić jе „potvrdio da jе policija uhapsila Dragoljuba Simonovića, prеdsеdnika Opštinе Grocka, prеdsеdnika Opštinskog odbora SNS-a i člana Glavnog odbora SNS-a, zbog napada na novinara Milana Jovanovića i dodao da jе u cеo slučaj bio umеšan i jеdan policijski službеnik“.\nZatim se vest o hapšenju postavlja u kontekst obećanja da članstvo u partiji nije apsolutna zaštita. Po Vučićevim rečima, „godinama i dеcеnijama, posеbno od 2000. do 2012, govori sе o partijskim knjižicama kao svеmogućim ulaznicama da raditе šta hoćеtе“. U vezi sa ovim nije zgoreg podsetiti da se o političkoj zaštiti korumpiranih ljudi u vlasti „govorilo“ ništa manje i pre 2000. i posle 2012, a da je hapšenja ili vođenja postupaka protiv ljudi iz vlasti bilo, mada su bili ekstremno retki i pre 5. oktobra (ministar Sava Vlajković i Velimir Mihajlović 1993), a i u periodu 2000-2012 (gradonačelnik Goran Knežević). Takođe, Simonović nije prvi opštinski čelnik iz SNS-a koji je makar privremeno lišen slobode i-ili funkcije zbog zloupotreba (na primer Blace, Alibunar). Međutim, nema osnova da se zaključi da bilo koji od tih slučajeva označava da je uspostavljen sistem nekažnjivosti i pravovremenog ispitivanja zloupotreba.\nNišta manje nije zanimljiva ni završna konstatacija predsednika na temu slučaja Simonović: „Sva lica su priznala izvršеnjе krivičnog dеla, i policajac i nеposrеdni organizator i nеposrеdni izvršioci. Ići ćеmo u Grocku da uspostavimo kontakt sa ljudima, da vidimo da li možе da funkcionišе, ili da nеko drugi formira vlast, ili da sе raspišu izbori u Grockoj“. Hapšenje predsednika gradske opštine znači samo njegovu privremenu sprečenost da obavlja tu funkciju. Skupština opštine ga može većinom glasova razrešiti, kao što ga je i izabrala. Sve i da to ne učini, postoji zamenica (Živadinka Avramović) koja može da obavlja sve dužnosti. Drugim rečima, ako je odgovornost Simonovića za zlodela individualna, onda ne bi bilo razloga da se posle njegovog hapšenja govori o promeni skupštinske većine i raspisivanju izbora. Tako nešto bi imalo smisla jedino ako je Simonović predvodio kriminalnu grupu koja je funkcionisala u formi političke organizacije, tako da njegov odlazak povlači sa sobom i deo odborničke većine.\nKada bi javno tužilaštvo valjano radilo svoj posao, pitanje odgovornosti gročanskog predsednika i nekadašnjeg direktora Železnica bilo bi otvoreno daleko ranije. Jedan od izvora informacija tužilaštvu bi mogli biti tekstovi koji su objavljivani na portalu Žig info, koji su očigledno najviše smetali Simonoviću. O njegovom poslovanju pisali su inače i nacionalni mediji, tako da se dugogodišnje nepostupanje ne može objasniti manjkom informacija. Ni sada nije kasno za reakciju. S druge strane, ukoliko se istraga bude ograničila samo na izazivanje opšte opasnosti / ugrožavanje sigurnosti / pokušaj ubistva Jovanovića, a ne i na ispitivanje sumnji u zloupotrebe lokalne vlasti, jedina posledica je da će u nekim budućim slučajevima oni koji žele da ućutkaju hrabre novinare biti obazriviji.\nNovinari su već dan kasnije na dobar način iskoristili priliku da postave pitanje u vezi sa ispitivanjima zloupotreba. Naravno, ne javnim tužiocima, koji su i do sada bili nevidljivi, već predsedniku koji je i započeo priču.\nOstaje da se vidi da li će ovaj korektan Vučićev odgovor („uveren sam da će tužioci proveriti…“) delovati stimulativno na tužioce.\nMeđu slučajevima koje treba ispitati jeste i pisanje portala Žig info u vreme izborne kampanje 2017. Naime, gročanski portal je izneo konkretne podatke o nezakonitim donacijama za predsedničku izbornu kampanju, koje su distribuirane lažnim donatorima preko opštinskog odbora vladajuće stranke.\nIako su kasnije objavljeni podaci o hiljadama istovetnih donacija potvrdili priču gročanskog portala, a „objašnjenje“ predsednika Vučića o „trećem čoveku iz kafane“ podstaklo dodatne sumnje, to nije bilo dovoljno ni Agenciji za borbu protiv korupcije, ni javnom tužilaštvu da ispitaju verodostojnost relevantnih delova izveštaja o finansiranju kampanje SNS-a, ili makar ne da rezultate svog ispitivanja predstave javnosti.\nOstaje da se vidi hoće li Simonović, čije je hapšenje predstavljeno kao dokaz da ne postoje političke privilegije pred kršenjem Krivičnog zakonika, biti ispitan i da li će odgovarati za sve za šta se sumnjiči, samo za one prestupe koje je uradio na svoju ruku ili samo za požar čiji plamen je zaparao pogled čak i onima koji na srpske prilike blagonaklono gledaju sa udaljenih destinacija.\nSrodni link: Sofija Mandić – Ludom radovanje


Ministarstvo odbrane pita Boškovića: Zaboravili ste reputaciju sistema odbrane kada je na brodu "Jadran" pronađeno 56 kg kokaina? - Volim Podgoricu\nPočetna/NOVOSTI/Ministarstvo odbrane pita Boškovića: Zaboravili ste reputaciju sistema odbrane kada je na brodu “Jadran” pronađeno 56 kg kokaina?\nMinistarstvo odbrane, objavilo je na Tviter nalogu “pitanje za kviz Milioner”\n“Komisiji za odbranu i bezbjednost DPS čiji je predsjednik Predrag Bošković: Da li ste već zaboravili narušenu reputaciju sistema odbrane i Crne Gore, članice NATO, kada je 2019. na školski brod “Jadran” pronađeno 56 kilograma droge kokain, planirane za krijumčarenje? Čestitamo na amneziji i konstatujemo da niste pobijedili na kvizu “Milioner”” objavljeno je preko tviter naloga.\nPitanje za ‘kviz Milioner’ Komisiji za odbranu i bezbjednost DPS čiji je predsjednik @pedjabosskovic: Da li ste već zaboravili narušenu reputaciju sistema odbrane i 🇲🇪, članice NATO, kada je 2019. na šb ‘Jadran’ pronađeno 56 kg droge kokain, planirane za krijumčarenje?\nolivvera injac Predrag Bošković VCG\n28. Novembra 2021. u 21:23\nDa nećeš da šmrkneš par puta,uz lopužanje i tome vas je naučio “otac nacije”.Smradu bagljivi,prepoznaje li te “sistem” kako reče ona biza,koju ti navodno ne poznaješ.Batina je iz raja izašla za pojedinu vrstu,nazovi ljudi.


Sutra počinje prijava vakcinisanih građana za državnu pomoć od 3000 dinara - Televizija Leskovac\nSutra počinje prijava vakcinisanih građana za državnu pomoć od 3000 dinara\nSvi državljani Republike Srbije stariji od 16 godina, koji su se do 31. maja vakcinisali makar jednom dozom bilo koje od vakcina dostupnih u našoj zemlji, od sutra do 15. juna moći će da se prijave za dodatnu pomoć od 3000 dinara.\nGrađani će moći da se prijave na isti način kao za pomoć 30 plus 30 evra, preko sajta Uprave za trezor ili telefonskim putem, pozivom na broj koji će biti objavljen sutra, a novac će na njihove račune biti uplaćen do 20. juna. Za ovu pomoć ne treba da se prijavljuju jedino penzioneri.\nU Ministarstvu finansija naglašavaju da ovim žele da motivišu građane da se vakcinišu, kako bi se u što kraćem roku vratili uobičajenom načinu života. Prema poslednjim zvaničnim podacima, u Srbiji je do sada makar jednom dozom vakcinisano 2 miliona 520 hiljada 220 građana i oni će ostvariti pravo na ovu pomoć.\nTags: državna pomoć od 3000 dinara, Ministarstvo finansija, vakcinacija\nPanorama, subota 29. maj 2021.\nNastavlja se trend smanjenja broja novoobolelih od kovida 19


Položaj Srba u BiH | Srpski spoljnopolitički krug\nPoložaj Srba u BiH\n13 април, 2020 by\nPolitika - Pogledi, 13. april 2020.\nSrbi u Bosni i Hercegovini, koji čine najbrojniju srpsku zajednicu u okruženju, suočavaju se sa dve osnovne grupe problema – pokušajima revizije Dejtonskog sporazuma i nepoštovanjem njihovih prava u Federaciji BiH. Okosnicu stremljenja ka izmeni Dejtonskog sporazuma i izgradnji unitarne države, bez entiteta, čini Stranka demokratske akcije koja je u svojoj Programskoj deklaraciji, usvojenoj na kongresu 14.septembra 2019, kao primarni cilj označila usvajanje ustava kojim bi Republika Bosna i Hercegovina bila centralizovana, sa državnim, regionalnim i lokalnim nivoom vlasti, sa bosanskim jezikom kao zajedničkim identitetom svih građana, sa Vrhovnim sudom BiH itd. Ovakva nastojanja podržana su i aktivnostima visokih predstavnika za BiH, čijim su odlukama, uz korišćenje tzv. bonskih ovlašćenja, 83 nadležnosti, koje su Dejtonskim sporazumom pripale Republici Srpskoj, prenete na nivo BiH.\nPoslednji primer takvog delovanja je odluka Ustavnog suda Bosne i Hercegovine, doneta početkom februara 2020, kojom je Republici Srpskoj osporeno pravo da uređuje vlasništvo nad poljoprivrednim zemljištem na svojoj teritoriji (83000 hektara), koje se stavlja pod upravu i kontrolu zajedničkih institucija BiH. Time se narušava struktura i raspodela teritorija među entitetima predviđena Dejtonskim sporazumom, prema kojem 49 odsto pripada Republici Srpskoj, a 51 odsto Federaciji BiH. Nakon navedene odluke, Republika Srpska je, uz podršku HDZ Bosne i Hercegovine, podnela predlog zakona o Ustavnom sudu prema kojem bi troje stranih sudija, koje bira predsednik Evropskog suda za ljudska prava, bilo zamenjeno domaćim sudijama koji predstavljaju sva tri konstitutivna naroda.\nS druge strane, Dejtonski sporazum se ne primenjuje u onom delu koji se odnosi na ljudska prava, na šta ukazuje krajnje nepovoljan položaj Srba u Federaciji BiH. Iako su prema Ustavu, koji je sastavni deo Dejtonskog sporazuma, Srbi u BiH konstitutivan narod, ravnopravan sa bošnjačkim i hrvatskim narodom-shodno čemu se u članu 2 Ustava navodi da će „Bosna i Hercegovina i oba entiteta osigurati najveći nivo međunarodno priznatih ljudskih prava“ i nediskriminacije na nacionalnoj osnovi- položaj Srba u FBiH (oko 56.500 ili 2,55 odsto prema poslednjem popisu iz 2013.godine) veoma je težak. U odnosu prema Srbima ne poštuju se ustavne i zakonske odredbe, krše se njihova ljudska i nacionalna prava, uključujući pravo na zapošljavanje u javnom sektoru, uskraćuju se sredstva za srpske organizacije i udruženja, Srbi su suočeni sa verbalnim pretnjama i fizičkim napadima na život i imovinu... Opštine Drvar, Glamoč i Bosanski Petrovac, sa apsolutnom srpskom većinom, i Grahovo sa relativnom, zanemarene su i od kantonalnih i od federalnih vlasti, što ima za posledicu postepeni nestanak srpskih naselja. A položaj Srba još je teži u sredinama u kojima su oni u manjini.\nU pojedinim mestima koja pripadnici srpskog naroda nastanjuju nema vode, električne energije, putne infrastrukture, nizak je nivo zdravstvene zaštite. Srbi ne ostvaruju pravo na obrazovanje na maternjem jeziku, na učenje srpskog jezika i ćirilice, nemaju udžbenike na srpskom jeziku, ne poštuje se srpski kulturni i verski identitet...Za formiranje srpskog odeljenja u školama potrebno je najmanje 18 učenika, što je za depopulisana naselja neosnovano veliki broj. Međutim, nastava na srpskom jeziku izostaje i tamo gde su formalno ispunjeni uslovi za njeno održavanje kao što je, na primer, u osnovnoj školi u opštini Glamoč gde trećinu učenika čine pripadnici srpske nacionalnosti.\nTeškoće Srba u FBiH vidljive su i kada je reč o izbeglicama i raseljenim licima. Iako se u Aneksu 7 Dejtonskog sporazuma navodi da oni imaju pravo na povraćaj imovine, odnosno na kompenzaciju za imovinu koja im se ne može vratiti, da će se obezbediti pomoć za njihov povratak, bez obzira na etničko poreklo, te da povratnici neće biti diskriminisani, pitanje povratka imovine proteranih Srba sa preko 50.000 stambenih jedinica i dalje je nerešeno. Dodatno zabrinjavaju najave kantonalnih vlasti o mogućnosti premeštanja migranata u povratnička područja.\nRepublika Srbija, kao potpisnik i garant Dejtonskog sporazuma, podržava njegovo očuvanje u izvornom obliku, što znači i celovitost dejtonske Bosne i Hercegovine. Time podržava Republiku Srpsku, s kojom ostvaruje značajan nivo saradnje na osnovu Sporazuma o specijalnim paralelnim odnosima, pruža joj finsnsijsku pomoć, održavaju se zajedničke sednice vlade... Kada je reč o Srbima u FBiH, naše nadležne insutucije bi trebalo da pitanje poboljšanja njihovog položaja drže stalno aktuelnim u bilateralnom dijalogu.


Poverenica opominje ministra - Geten\nPoverenica opominje ministra\nOrganizacija Gayten-LGBT je u petak 28. septembra 2018. primila obaveštenje od Poverenice za zaštitu ravnopravnosti, Brankice Janković, o rešenju o opomeni Nenadu Popoviću, ministru bez portfelja zaduženom za inovacije i tehnološki razvoj, zbog nepostupanja po njenoj preporuci.\nDa podsetimo, Poverenica je najpre reagovala po pritužbama organizacija Gayten-LGBT i Regionalni info centar i 23. avgusta dala mišljenje da je ministar Nenad Popović povredio odredbe člana 12. Zakona o zabrani diskriminacije svojim objavama na društvenoj mreži Tviter kojima diskriminiše građane i građanke drugačije seksualne orijentacije. Ministru Nenadu Popoviću je data preporuka da objavi pisano izvinjenje pripadnicima i pripadnicama LGBT populacije u roku od 15 dana od dana prijema ovog mišljenja sa preporukom, te da se ubuduće suzdrži od davanja izjava, širenja ideja i stavova kojima se omalovažavaju pripadnici LGBT populacije i podržavaju predrasude prema marginalizovanim društvenim grupama.\nKako je ministar odbio da uputi izvinjenje i saopštio da ne želi da prihvati preporuku poverenice za ravnopravnost i izvini se LGBT osobama, jer smatra da nije prekršio zakon niti ikoga uvredio, Poverenica je reagovala opomenom, koja je doneta 27. septembra 2018.\nPoverenica u Rešenju o opomeni navodi:\n„Nalaže se Nenadu Popoviću da u roku od 30 dana od dana prijema ovog rešenja postupi po preporuci Poverenika za zaštitu ravnopravnosti broj 01-00-368/2018-02 od 2. avgusta 2018. godine.\nKako u zakonskom roku od 30 dana Nenad Popović nije postupio po datoj preporuci, stekli su se uslovi za izricanje mere opomene, saglasno članu 40. stav 1. Zakona o zabrani diskriminacije.\nNaknadni rok od 30 dana za postupanje po preporuci određen je saglasno članu 40. stav 2. Zakona o zabrani diskriminacije.\nSaglasno članu 40. stav 2. Zakona o zabrani diskriminacije, u slučaju da ostavljeni rok od 30 dana bezuspešno protekne, Poverenik može obavestiti javnost o nepostupanju Nenada Popovića po izdatoj preporuci.“\nRešenje o opomeni u intergralnoj verziji možete pogledati ovde.


Udruženje Gradske opštinske organizacije invalida rada Kostolac proslavilo slavu – Радио Стил\nUdruženje Gradske opštinske organizacije invalida rada Kostolac proslavilo slavu\nUdruženje Gradske opštinske organizacije invalida rada Kostolac u sredu 14. novembra, proslavilo je svoju krsnu slavu Sveti Kozma i Damjan –Vrači.\nSvečanost je započela u crkvi Svetog Maksima Ispovednika u Kostolcu, liturgijom i svečanim činom rezanja slavskog kolača, uz prigodnu besedu sveštenika Dejana Lazarova.\nOvogodišnji kolačar Živorad Golubović član izvršnog odbora UGOOIR-a Kostolac, predao je kolačarsku dužnost Svetlani Ristić podpredsednici Udruženja Gradske opštinske organizacije invalida rada Kostolac.\nObeležavanju slave prisustvovali su predstavnici Gradske opštine Kostolac načelnica Uprave Anđelija Milivojević i pomoćnik predsednika Jugoslav Marković, zatim predstavnici Gradske organizacije invalida rada u Požarevcu, predstavnici Udruženja penzionera „Kostolac” , sindikata „Prima” , članovi izvršnog i nadzornog odbora UGOOIR-a Kostolac i mnogi drugi gosti.\nPrema predanju, svetitelji Kozma i Damjan su pomagali i lečili ljude, ne tražeći zauzvrat ništa „radi dobitka i bogaćenja, već Boga radi“, pa su u narodu poznati i kao sveti besrebrenici.\nSvetitelji Kozma i Damjan predstavljeni su na ikonama i freskama u srednjovjekovnoj odeždi, sa kovčežićima u kojima su nosili lekove, a jedna od najpoznatijih fresaka sa likovima svetih Kozme i Damjana nalazi se u Pećkoj Patrijaršiji. Inače, Sveti Vrači se obeležavaju uvek 14. novembra, a u crkvenom kalendaru praznik nije upisan crvenim slovom i nije obavezan post.


Dačić: Haradinaj je u Berlinu ponizio Merkel i Makrona – francuski lider nije hteo novi `šamar` - Sve o Srpskoj\nOTKAZIVANJE `PARIZA` NIJE PORAZ SRBIJE, A TAČI JE VEĆ PRIZNAO DA JESTE – „KOSOVA“\nMINISTAR spoljnih poslova Srbije Ivica Dačić ocijenio je da otkazivanje samita u Parizu, na kome je trebalo da se razgovara o nastavku dijaloga Beograda i Prištine, jeste nečiji poraz, ali najmanje zvaničnog Beograda i da je to jedino dobro u tom slučaju.\nDačić je naveo za televiziju Pink da je rano reći kada će dijalog Beograda i Prištine biti nastavljen i kakav se slijed događaja može očekivati.\nUpitan da li je otkazivanje sastanka u Parizu poraz Francuske, Njemačke i velikih sila, Dačić je rekao da je predsjednik privremenih institucija u Prištini Hašim Tači tačno definisao situaciju izjavivši da je to poraz za samoproglašeno Kosovo.\nOn kaže da je samit u Parizu odložen jer francuski predsjednik Emanuel Makron nije želio da dozvoli da mu premijer samoproglašenog Kosova Ramuš Haradinaj „udari šamar“, kao što je u Berlinu ponizio njemačkog kancelara Angelu Merkel i Makrona.\n„Oni su mu u zamenu za ukidanje taksi, ponudili da Kosovo dobije viznu liberalizaciju i da pomognu na putu ka EU. Haradinaj ih je pitao ko će to njemu da garantuje? Hteo je da kaže da mu treba malo jači garant nego što su oni“, rekao je Dačić.\nOn je napomenuo da nema mnogo tuge ni u Briselu ni u Vašingtonu zbog otkazivanja samita u Parizu što, kako je ocijenio, govori da SAD to vide kao dokaz da bez njih ne može ništa da se završi.\nDačić je rekao da ne očekuje skori nastavak dijaloga jer se evropski lideri bave drugim temama, a jedna od glavnih je izbor funkcionera vodećih institucija u EU.\nTagoviAngela Merkel Berlin Emanuel Makron Ivica Dačić Kosovo i Metohija Njemačka Priština Ramuš Haradinaj Srbija Francuska\nBritanija i Evropska unija konačno se dogovoril o Bregzitu\nDodik: Bakirovo negiranje ustavne strukture i nastojanje da uništi Srpsku – uvod su u propast BiH\nOrban: Mađarska će primijeniti silu na svojoj granici sa Srbijom ako Turska pusti izbjeglice\nBajden: NATO će prestati da postoji ako Tramp 2020. bude ponovo izabran za šefa države\nAsadova armija ušla u Raku koju je izgubila 2014.\nTramp `vatrogasno` šalje u Tursku i na Bliski istok Pensa i Pompea\nThe New York Times: Vašington planira povlačenje svih 50 nuklearnih avio-bombi iz Turske\nKijev: Realizacija `Minska` tek nakon raspuštanja Donjecke i Luganske republike\nIzetbegović: Krajnje je vrijeme da se napravi korektan kompromis za vlast na svim nivoima\nNobela za ekonomiju podjelili Abidžit Banerdži, Ester Diflo i Majkl Kremer\nVučić Zapadu: Ne podržavajte bolesne ciljeve Albanaca – ukidanje Srpske liste biće katastrofa\nDodik: Krajem oktobra ćemo odbaciti i Bonska ovlašćenja i sve što je pomoću njih nametnuto\nPutin: Novog hladnog rata neće biti, a ako ga bude – Rusija će najmanje biti `zakačena`\nAntonić: Ćiro, care, sa `autošovinizmom` dao si nam savršeno oruđe protiv srpskih autošovinista\nTanasković: Trileterala Srbija-BiH-Turska vraća nam se – autoputem Beograd-Sarajevo\nVišković: Svi gradovi u Srpskoj dobiće uskoro kamere za video-nadzor\nIzetbegovićev favorit Kavazović ponovo izabran za reisa Islamske zajednice BiH\nDodik: Komšić neće protiv Handkea pisati u ime Predsjedništva BiH- može samo privatno\nKomšić bi da ospori Nobelovu nagradu Handkeu – najavio pismo Švedskoj akademiji i NK\nPoslije decenije pregovora – počela gradnja mosta na Savi kod Gradiške\nGeneral Manojlo Milovanović sahranjen uz najviše počasti na banjalučkom groblju Rebrovac\nDodik: Principi koje Kurti traži za Albance moraće da važe i za Srbe i druge na Balkanu\nDodik primio delegaciju dva fakulteta iz Moskve\nZakuvava se u vrhu SAD: Tramp sumnja u psihičko zdravlje spikerke Predstavničkog doma Pelosi\nŠarović i Borenović: Pravo je SDS i PDP da uđu u pregovore o Savjetu ministara


Cene osnovnih prehrambenih proizvoda uzdrmala suša i rast evra\nSkuplje meso i "zelena" pijaca\nZa mesec-dva, kada se istroše zalihe, meso skuplje dvadesetak odsto\nBEOGRAD - Poskupljenje pšenice zbog suše izazvaće lančano povećanje cena osnovnih prehrambenih proizvoda. Iako je situacija sa kukuruzom još neizvesna jer su pale kiše, pa je moguće da rod kukuruza i ne podbaci, manjak pšenice na tržištu je već pogurao i cenu kukuruza i stočari ga u kupovinama na veliko plaćaju osam dinara. Zbog toga će i cena mesa, sasvim je izvesno, rasti.\n- Meso mora da poskupi, neće odmah, jer su još puni obori, ali za dva meseca, ako se ne uveze kukuruz, kako je najavio ministar Dragan Veselinov, cena će morati da poraste, kaže Momir Jovanović, direktor "Neoplante". Osim što je poskupela hrana, na povećanje cena mesa uticaće i troškovi, odnosno gubici koji su nastali zbog toga što je prethodnih meseci stoka prodavana ispod cene koštanja. Kilogram žive vage svinja prodavao se po cenama od 40 do 60 dinara, a proizvođački troškovi su iznosili od 68 do 72 dinara, kaže Jovanović, i dodaje da veruje da će država, ipak, to sprečiti uvozom kukuruza.\nAleksandar Anđelković, vlasnik mesare "Papak", tvrdi da će već krajem juna meso poskupeti do 25 odsto, jer su proizvođači prethodnih meseci tavorili, pa će "masovno iskoristiti priliku da nadoknade povećane troškove, ne samo za hranu, već i za druge uvećane tekuće izdatke u koje spadaju i doprinosi". Ne znam kako su doprinosi svakog meseca veći za 0,2, ili 0,3 do 0,4 odsto. Zbog naglog pada cena stočari nisu napunili obore, pa će se smanjiti i ponuda, a to opet znači rast cena, kaže Anđelković.\nInflacija ne zabrinjava\nStojan Stamenković, iz Instituta ekonomskih nauka, kaže da ga ne brine rast evra, jer istovremeno pada dolar, pa to neće uticati na probijanje inflacije od devet odsto. Podaci o uticaju suše još nisu obrađeni, ali najviše zabrinjava moguća odluka o poskupljenju struje. Ako se cena struje koriguje za dvadesetak odsto, godišnja inflacija će se zaustaviti na 11 odsto. Veći problem od toga su političke svađe i nezainteresovanost investitora. Već pet meseci niko nije došao sa namerom da uloži u privredu, kaže Stamenković.\nOsim "domaćih" nedaća, na rast cena će uticati i jačanje evra, ali i neka poskupljenja na svetskom tržištu. Uvoznici robe široke potrošnje prate kurs evra i trgovinama već šalju nove cenovnike. Poskupela je, međutim, i neka domaća roba, pre svega konditorski proizvodi, jer je cena kakaovca i kukuruznog skroba, koji se koristi za proizvodnju čokolada i još nekih slatkiša, porasla za oko 50 odsto.\nVladimir Borđoški, direktor fabrike ulja "Sunce", kaže da na cenu ulja neće uticati suša, jer je suncokret dobro podnosi, ali će je, verovatno, u letnjem periodu blago korigovati rast evra, pošto se sirovine za ambalažu i rezervni delovi uvoze iz zapadne Evrope, gde je evro dominantna valuta. Cena ulja će se na jesen, ipak, stabilizovati pošto će porasti ponuda, pod uslovom da ne bude vremenskih nepogoda i da se rod ne ošteti.\nDr Vladana Hamović, direktor Centra za makroekonomiju u Institutu za istraživanje tržišta, ističe da će u narednih šest meseci biti pojačan pritisak na cene. Skočiće najpre cene prehrambenih proizvoda na zelenim pijacama zbog suše, a pojačavanje investicija povući će troškovnu spiralu i kod proizvodnje sredstava rada.\nJačanje evra prema dinaru i dolaru, smatra Hamović, ipak neće bitnije uticati na opšti rast cena, a devalvacija nije planirana što je i dobro, jer nam je izvoz mali, pa bi od toga bilo veće štete zbog rasta inflacije, nego koriti od povećanja izvoza. Osim toga, Amerika planski slabi dolar da bi stimulisala svoj izvoz i uskoro će se to zaustaviti, kaže Hamović.\nSadašnji plivajući kurs dinara je ukalkulisan u planiranu godišnju inflaciju od 11 odsto i ona će u ovoj godini sigurno dostići taj nivo, što je i realno. Ne treba u trećoj godini tranzicije po svaku cenu pokušavati da se ona svede na jednocifrenu od devet odsto, a to od nas ne traže ni MMF, ni Svetska banka, dodaje Hamović.\nDogovoreno vraćanje duga zrenjaninskoj šećerani\nMicrofinance banka povećava kredite za uspešne privatnike


KS /Porodilje zbunjene: Prosječna plaća 1.142, a naknade računaju po osnovici od 630 KM / Radio Sarajevo\n01. 07. 2019. u 07:31:00 S. H.\nPitanje je to koje često proizvodi zabune, pojasnio nam je ministar za rad, socijalnu politiku, raseljena lica i izbjeglice.\nRješenje o porodiljskoj naknadi\n"Naime, Član 13 Zakona o socijalnoj zaštiti KS propisao je da osnovica za utvrđivanje novčanih i drugih materijalnih davanja dobiva tako što se prosječna neto plata ostvarena u prethodnoj godini u Kantonu množi sa određenim koeficijentom kog Vlada Kantona svojim aktom utvrđuje svake godine.\nOd 2008. do ove godine taj koeficijent se usklađivao tako da konačna osnovica bude 600 KM. Ove godine smo prvi put nakon 11 godina osnovicu podigli sa 600 na 630 KM što je rezultiralo blagim povećanjem svih socijalnih naknada, ali i povećanjem cenzusa za ostvarivanje različitih socijalnih prava. Zabuna je u tome što se ova osnovica zakonski i dalje mora nazivati 'prosječnom platom', što je nonsens jer je u pitanju prosječna plata pomnožena određenim koeficijentom", pojasnio je za Radiosarajevo.ba ministar Malik Garibija.\nKako je naveo Garibija, pomenuto povećanje osnovice sa 600 na 630 KM rezultiralo je blagim povećanjem svih naknada za oko 5 posto za što smo u budžetu osigurali dodatnih cirka milion KM.\nTakođer, povećani su i cenzusi za ostvarivanje prava pa tako pravo na dječiji dodatak sada ima četveročlana porodica sa primanjima manjim od 504 KM dok je na to pravo ranije imala četveročlana porodica sa primanjima manjim od 480 KM.\n"Smatramo da je sve ovo jako malo i daleko od dovoljnog, aktivno pratimo kakav je porast broja zahtjeva zbog povećanja uslova i plan nam je da uđemo u jedan stabilan ali ubrzan ciklus povećanja osnovice kako bismo nadoknadili makar dio propuštenog iz prethodnih 11 godina i građanima osigurali dostojanstvenije naknade", rekao je za Radiosarajevo.ba ministar za rad, socijalnu politiku, raseljena lica i izbjeglice Garibija.\nTagovi: porodilje naknade Kanton Sarajevo Malik Garibija


Polovni Farmi harvarderi oglasi za prodaju - Srbija - Mascus Srbija\nNalazite se ovde: Mascus Srbija > Šumarska oprema > Harvarderi > Farmi\nPolovna Farmi harvarderi na prodaju\nPregledaj oglase polovnih Farmi harvarderi oglasa na prodaju. Možete sortirati Farmi harvarderi oglase po ceni, godini proizvodnje ili državi. Koristite levu navigaciju da biste suzili pretragu ili pročitajte više ot Farmi harvarderi u odeljku Brendovi.\nOvde je kompletna lista lista polovnih Farmi harvarderi za prodaju. Ako zelite da vidite neki oglas, kliknite na polje za potvrdu pored tog oglasa, dodajte ga u omiljene oglase ili ga uporedite sa nekim drugim oglasom. Ako zelite detaljniju pretragu, idite na vrh strane i koristite opciju “nova pretraga”.


Radončić održao dvosatne konsultacije s policijskim direktorima i komesarima BiH: Urađen veliki posao, 72 policajca u izolaciji, simulirani planovi ukoliko virus uđe u policijske stanice\nNakon održane konferencije, ministar sigurnosti je dao video izjavu.\nU nastavku je zvanična izjava ministra Radončića:\n- Danas sam u ime Ministarstva sigurnosti BiH čestitao na izvanrednom poslu koji su sve naše policije, počevši od Granične policije BiH do kantonalnih i entitetskih policija, uradile da naša medicinska struka, pa i krizni štabovi dobiju vrijeme da se konsolidiraju, da nabave još više i bolje opreme i u svom segmentu odgovore na krizu, koja sada iz sigurnosnog prelazi u zdravstveni sektor.\nPoseban akcenat današnje videokonferencije je bio kako da virus ne uđe u naše policijske institucije i policijske stanice i šta će se raditi ukoliko se to dogodi. Sada imamo situaciju da su 72 policajca u samoizolaciji. Dogovoreni su praktični scenariji kako će određeni timovi, ukoliko virus uđe među policajce, preuzeti poslove drugih i kako će se određeni objekti mijenjati alternativno.\nTakođer, naznačena je važnost da očuvamo stanje da virus nije ušao u migrantsku populaciju i migrantske centre gdje imamo više od 6.500 ljudi. Zahvaljujući Službi za poslove sa strancima, koja sjajno radi svoj posao i trijažama koje obavlja, nije dozvoljeno da se pridošli migranti iz jednog kantona u drugi, pomiješaju i da tako poraste rizik od koronavirusa. Na nama je, odnosno IOM-u, Službi za poslove sa strancima i drugima koji rade s migrantima, da probamo da takvo stanje i očuvamo.\nUpoznat sam od pojedinih, Federalnog ili drugog nivoa, da su formirani i timovi za borbu protiv cyber kriminala i unošenjem panike među stanovništvom. Također, napravljeni su na državnom nivou i timovi za borbu protiv farmaceutskog kriminala i tu nam pomaže i Interpol. Vjerujem da ćemo ubrzo vidjeti i naše policajce sa zaštitnim vizirama. To su nabavile policijske ustanove od naših domaćih fabrika koje su počele da proizvode ta veoma važna sredstva za samozaštitu.\nMislim da, u cijeloj situaciji, treba napomenuti da je primjećen trend pada krivičnih djela i saobraćajnih udesa, što je normalno. Ovom prilikom je konstatirano da će sve policijske strukture i dalje biti maksimalno odgovorne na svom, veoma važnom, poslu, da natjeramo ljude koji ne žele da poštuju odluke kriznih štabova, da to čine i da budu procesuirani.\nMinistarstvo sigurnosti BiH će, u skladu sa okvirnim Zakonom o zaštiti i spašavanju član 11, nastaviti da u punom kapacitetu koordinira sve ove poslove i o tome redovno informira javnost.


Jadranka Joksimović - NATO Week\nMinistarka, Ministarstvo za EU integracije Republike Srbije\nDiplomirala je kao student generacije na Fakultetu političkih nauka u Beogradu 2001/2002. godine na smeru Međunarodni odnosi. Master studije je završila na Fakultetu za ekonomiju i političke nauke na Univerzitetu „Alfa“ u Beogradu 2013. godine. Trenutno pohađa doktorske studije politikologije na Fakultetu političkih nauka Univerziteta u Beogradu. Dobitnik je stipendije ambasade Kraljevine Norveške za „Generaciju koja obećava“ 2001. godine, a 2000/2001. godine i stipendije Fonda za talente Vlade R. Srbije za „Najtalentovanije studente u Srbiji“. Karijeru je započela kao demonstrator na Fakultetu političkih nauka na predmetima „Diplomatija i diplomatska istorija“ i „Ekonomija tranzicije“.Jedan je od potpisnika-osnivača Srpske napredne stranke 2008. godine.\nOd 2007. do sredine 2008. godine radila je u Narodnoj skupštini Republike Srbije kao stručni saradnik poslaničke grupe „Napred Srbijo“. Od 2009. do 2012. godine bila je urednik opštinskog glasila „Zemunske novine“. Bila je učesnik EUVP (European Visitors Programme) – programa za upoznavanje sa institucijama Evropske unije, Brisel/Strazbur 2009. godine. U maju 2012. godine izabrana je za narodnog poslanika u Narodnoj skupštini Republike Srbije sa liste Srpske napredne stranke. U Skupštini Srbije obavljala je dužnost predsednika Odbora za kontrolu službi bezbednosti. Tokom njenog predsedavanja značajno su unapređeni kontrolni mehanizmi rada ovog Odbora nad službama bezbednosti. Bila je i član Odbora za evropske integracije, član Zajedničkog odbora za stabilizaciju i pridruživanje, član Stalne delegacije pri parlamentarnoj skupštini Saveta Evrope, šef delegacije Centralnoevropske inicijative, kao i predsednik Grupe prijateljstva sa Turskom.\n2017. godine, formiranjem Ministarstva za evropske integracije, Jadranka Joksimović je izabrana na funkciju ministra za evropske integracije u Vladi Republike Srbije. Nakon redovnih parlamentarnih izbora održanih 21. juna 2020. godine, reizabrana je na funkciju ministra za evropske integracije.\nDobitnik je nagrade „Najevropljanin“ za 2015. godinu koju za oblast politike i još pet kategorija dodeljuje organizacija Prva evropska kuća. Društvo lobista Srbije je 2015. godine uručilo Jadranki Joksimović „Plaketu za razvoj teorije i prakse transparentnog lobiranja i zastupanja“. U maju iste godine, u Skupštini grada Beograda dodeljena joj je nagrada „Duga“ koju za doprinos borbi protiv homofobije i transfobije dodeljuje Gej strejt alijansa.\nEkonomski fakultet Univerziteta u Nišu dodelio je Jadranki Joksimović 2018. godine Zahvalnicu za afirmaciju povezivanja teorije i prakse trgovinskog pregovaranja.\nDobitnik je priznanja za izuzetan doprinos unapređenju infrastrukture u industrijskoj zoni u opštini Bojnik (oktobar 2018.). Na sastanku Izvršnog odbora ženskog ogranka Međunarodne demokratske unije (IWDU), koji je održan u decembru 2019. godine u Vašingtonu, Joksimović je jednoglasno izabrana za jednu od potpredsednica Međunarodne demokratske unije žena (IWDU).\nČlan je Glavnog odbora i Predsedništva Srpske napredne stranke. Odlukom predsednika stranke imenovana je za internacionalnog sekretara Srpske napredne stranke.\nGovori engleski jezik, služi se nemačkim jezikom.


Ime nosi po predsedniku Rusije, Vladimiru Putinu, koga meštani vide kao "slovenskog brata" i jednog od najsposobnijih državnika, koji se zalaže za mir i bori protiv američkog tipa osvajačke politike, navodi magazin.\nMeđutim, otkada je na vlast došao predsednik SAD Donald Tramp, žitelji sela Putinovo se nadaju da imaju još jednog "prijatelja" na visokoj poziciji. Očekuju rebalans snage na Balkanu, povlačenje SAD i još veći uticaj Rusije.\n- Putina vidimo kao najboljeg državnika na svetu. Zalaže se za mir - kaže stanovnik Putinova Milutin Petrušić.\n"SREĆAN ROĐENDAN NAJBOLJEM PREDSEDNIKU" Srbi iz Raške napravili čestitku za Putina (VIDEO)\n- Objekat je namenjen svim gostima, komšijama, kumovima, novinarima, Rusima i drugima, mada smo najčešće tu samo mi, penzioneri. Ovde igramo karte, guslamo, zabavljamo se da nam brže prođu duge hladne noći – kaže vlasnik kafane Mališa Petrušić.\nPROMENILI IMENA Više od 900 sekusalnih prestupnika "nestalo" u Velikoj Britaniji\nBIZARAN SLUČAJ Republikanac preminuo od Kovida pre mesec dana, danas na izborima za Predstavnički dom - POBEDIO\nTramp: Imam veoma dobru ideju o stanju Kima Džong Una... Verovatno ćete to čuti uskoro


Tepić: Dajmo članovima Jedan od pet miliona priliku da pojasne stav o izborima\nBeta 27. januara 2020. 18:40\nPotpredsednica Stranke Slobode i pravde Marinika Tepić izjavila je danas kako veruje da su članovi Udruženja Jedan od pet miliona dobro razumeli kakve su reakcije izazvali kada su najavili mogućnost izlaska na izbore i da im treba dati priliku da možda ovog utorka „bolje promisle“, jer bi sutra trebalo da se obrate javnosti.\n„Jedan od pet miliona je gradjanski pokret, odgovor na represiju, pokret pripada svim gradjanima koji su se pobunili. Mislim da su oni to sada dobro razumeli nakon niza rekacija koje su usledile od prošlog utorka kad su govorili o izborima“, rekla je Tepić, za TV N1.\nOna jer rekla da nije najbolje razumela šta su članovi Udruženja Jedan od pet miliona želeli da kažu i naglasila da ne želi da odmah zauzme oštar gard već im treba dati priliku da pojasne svoje reči.\nKako je još navela, Jedan od pet miliona je nastao iz bunta naroda, prvo kao odgovor na napad na Borka Strefanovića kada je moto bio Stop krvavim košulja, a da je zatim autor naziva udruženja postao predsednik Srbije Aleksandar Vučić kada je rekao da neće prihvati ni jedan zahtev makar bilo pet miliona ljudi u protestu.\nOna je rekla da je odluka Saveza za Srbiju da ne izadje na izbore defintivana, navodeći da joj je drago da je prava opozicija stala u isti front protiv farse od izobra.


Optužnica za ugrožavanje međunarodno zaštićenih osoba i nanošenje štete pokretnoj imovini:\nApelacioni sud odbio žalbu U.R.:\nDanas je Apelacioni sud odbio žalbu U.R protiv pritvora koji je pretpretresni sudija odredio 21. juna 2014 .\nU.R. je prvobitno uhapšen 5. februara 2014. godine i neposredno nakon toga pritvoren.\nApelacioni sud je 19. juna 2014 prekinuo pritvor, jer je utvrđeno da njegovo prvobitno hapšenje i pritvor nisu u skladu sa članom 75 (2) Ustava Kosova . Apelacioni sud je takođe u istoj odluci posebno diskutovao o činjenici da je u maju 2014. godine Skupština Kosova raspuštena čime se završio mandat U.R. tako da nije više imao koristi od ograničenja u skladu sa članom 75 (2) Kosovskog Ustava.\nApelacioni sud je međutim naglasio da ova činjenica ne ispravlja greške u postupku koje su dovele do prvobitne odluke i do produžetka pritvora. Sa druge strane, Apelacioni sud je naveo da specijalni tužilac nije bio sprečen da traži ponovno hapšenje u novom postupku.\nSpecijalni tužilac je tako uradio i ponovo uhapsio optuženog neposredno nakon njegovog oslobađanja 20. juna 2014. Pretpretresni sudija je doneo odluku o pritvoru U.R. u dužini od jednog meseca u skladu sa Članovima 187 i 189 CPC.\nApelacioni sud je utvrdio da su uslovi za pritvov optuženika imajući u vidu novu situaciju ispunjeni i stoga je odbacio žalbu odbrane kao neosnovanu.


Troicki u drugom kolu Monpeljea\n– February 6, 2013Posted in: Glavne vesti\nViktor Troicki je u meču protiv Francuza Polia, napravio brejk u prvom i pretposlednjem gemu, što je bilo sasvim dovoljno da rutinski dobije meč, 6-4 7-5.\nPoli je jedan od mlađih tenisera, koji su na kraju prethodne godine izgubili status juniora. Iako nikada nije bio među najboljih deset, ipak važi za talentovanog mladog francuskog tenisera, zbog čega je i dobio specijalnu pozivnicu za turnir u Monpeljeu.\nSa druge strane, Viktor je pobedom i preokretom protiv Gofana u DK meču u Belgiji, malo povratio poljuljano samopouzdanje, što ga je očigledno dovelo do mirne pobede, jer iako nije bilo ubedljivo, činjenica je da se Troicki nije susreo sa brejk loptom u čitavom meču.\nTako je iskustvo i kvalitet, na kraju, donelo Viktoru drugo kolo. U njemu će se Troicki sastati sa Janom Hajekom, Čehom od koga je izgubio jedini međusobni meč, 2006. godine. Hajek je trenutno 97. igrač na svetu, a ako prođe tu prepreku, vrlo je verovan susret sa Jankom Tipsarevićem u četvrtfinalu.\nPosted February 7, 2013 at 1:16 PM\nbravo viktore, nije bitan rezultat bitno je da si pokazao vanserijsku igru\nbravo jos jednom


"Nikada u karijeri nisam bio pobednik maratona. Osećam se sjajno, nije mala stvar biti prvi u veoma jakoj konkurenciji", izjavio je nakon trke oduševljeni Bet.\nU ženskoj konkurenciji vidjena je dominacija takmičark iz bivših sovjetskih republika. Litvanka Drazdaukaite pobedila je rezultatom 2:31,60 časova, drugo mesto pripalo je Ruskinji Olgi Glok, dok je kao treća trku završila Ukrajinka Svetlana Stanko.\n"Bilo je veoma toplo i neprijatno vreme za trčanje. Izdržala sam sve krize i na kraju se zasluženo našla na pobedničkom postolju", rekla je Drazdaukaite.\nOrganizatori su saopštili da je ukupno učestvovalo oko 12.500 takmičara.


Faktori rasta mogu biti i veći od 3 do 3,5 odsto - PKS-RPK Novi Sad\nŠef kancelarije Međunarodnog monetarnog fonda u Srbiji Sebastijan Sosa rekao je da je fokus te institucije u našoj zemlji na strukturnim reformama i promociji modernih sektora, koji su ključni za održivost i razvoj srpske privrede.\nOn je rekao da su rezultati srpske privrede, naročito kada je reč o fiskalnoj konsolidaciji, impresivni u poslednjih nekoliko godina, i konstatovao da je uložen veliki napor kako bi se taj rezultat postigao.\n“Sada se vidi da faktori rasta mogu da budu veći od 3-3,5 odsto u narednih nekoliko godina. Sadašnja stopa rasta nije dovoljna za rast BDP-a. Potrebno je da bude bar pet odsto, a to je moguće samo ukoliko realizujete sve reforme, podržite rast privatnog sektora, ali i podržite reformu državnih preduzeća, kako bi se unapredilo poslovno okruženje”, rekao je Sosa.\nOn je dodao da je neophodan napredak u oblasti vladavine prava i zaštite ugovora.\nDirektor Evropske banke za obnovu i razvoj u Srbiji Danijel Berg saglasio se da je bilo napretka na makroekonomskom planu i poslovnoj klimi u našoj zemlji i ocenio da su investicije značajno porasle, što je, kako je rekao, dobar znak.\n“Sve to ide u prilog tome da će se kreditni rejting Srbije poboljšati i da će Srbija postati privlačnije mesto za rad i život”, rekao je Berg.\nOn je dodao da je svestan da srpska vlada želi da napravi još veći napredak na svetskoj Duing biznis listi, odnosno da Srbija dospe među prvih 20-30 zemalja.\n“Zato mora da se radi na unapređenju bezbednosti ugovora, alternativnog rešavanja sporova, što je veoma važno za poslovno okruženje”, rekao je Berg.\nSrbiji ne postoji specifičan propis kojim se posebno reguliše odobravanje kredita za kupovinu nekretnina u Grčkoj, već o…


Poseta Udruženja banaka Mađarske - Udruženje banaka Srbije\nPoseta Udruženja banaka Mađarske\nKategorija: Međunarodna saradnja 11. oktobar 2021\nZajednička izjava o sastanku u Beogradu predsednika Udruženja banaka Srbije i Udruženja banaka Mađarske\nOsim što su razgovarali o bilateralnim ekonomskim odnosima koji se brzo razvijaju, predstavnici finansijskog sektora dve zemlje detaljno su govorili i o efektima svoje saradnje na dalje približavanje Balkana i Evropske unije u dvodnevnom nizu sastanaka koji je završen 8.10.2021.\nPre svega, izvršni direktori banaka napravili su osvrt tekuća finansijska pitanja, uključujući, posebno, finansijske izazove koje predstavlja ponovno pokretanje ekonomije nakon pandemije virusa COVID-19. Slušali su izveštaj o rezultatima mađarske šeme za podršku porodicama i uporedili odgovore bankarskih sektora dve zemlje na teme održivosti i digitalnih izazova.\nSastanak koji je održan sa izvršnim direktorima kompanija koje imaju ključnu ulogu u bilateralnim ekonomskim poslovima bio je fokusiran na pitanja izvoza/uvoza, kao i na mogućnosti za zajednička kapitalna ulaganja i finansiranje različitih programa ekonomske saradnje. Na odvojenom sastanku koji je održan sa viceguvernerima Narodne banke Srbije, poseban akcenat je stavljen na razvoj finansijskih odnosa Srbije i finansijskih institucija EU, kao i na prateće aktivnosti koje Udruženje banaka Mađarske sprovodi po ovom pitanju.\nNa mestu predsednika Udruženja banaka Mađarske, Radovan Jelašić je povodom posete naglasio da „Mađarska vidi Srbiju kao prijatelja, važnog partnera u ekonomskom razvoju i kapiju ka Balkanu“. On je naglasio sledeće: „Ovim sastankom želimo da promovišemo ne samo ulaganja mađarskih kompanija u Srbiju i na Balkanu, već i ulaganja kompanija u ovim regijama u Mađarsku. Zajednički cilj je dalje povećanje trgovinske i ekonomske saradnje između naših zemalja, u kojoj finansijski sektor igra ključnu ulogu“. Na kraju, osvrćući se na posetu Petera Sijarta, ministra spoljnih poslova i trgovine i poslova, Srbiji u avgustu, on je citirao ministrove reči: „Nema jake Evropske unije bez proširenja i nema proširenja bez Srbije“.\nPredstavnici UBS naglasili su važnost podrške države i Narodne banke Srbije od početka krize izazvane pandemijom virusa Covid-19, jer je ta podrška pozitivno uticala na finansijsku stabilnost, pristup uslugama, kao i na položaj banaka i njihovih klijenata. Uloga udruženja banaka u svim zemljama je važna u ispunjenju ovih ciljeva, a Udruženje banaka Srbije posvećeno je pomaganju svojim bankama članicama u njihovim nastojanjima da služe privredi, klijentima i javnosti.\nObe delegacije složile su se da je razvoj budućih inicijativa između dva udruženja banaka od velike važnosti.


Obračunavanje realnih mera performansi za Perimetarske Sisteme za Detekciju Provala (PIDS) na otvorenom nije nimalo jednostavno zbog usko interaktivnog i međusobnog višestruko povezanog odnosa koji postoji između detekcije upada i neželjenih alarma.\nOd svakog sistema se očekuje detekcija doslovno svake provale u perimetar, ali jednako važno je i poverenje koje bezbednosno osoblje ima u taj sistem. Previše grešaka ili neželjenih alarma ozbiljno narušava to poverenje u sistem, često toliko da osoblje sve alarme - pravi ili ne - odbacuje ili ignoriše.\nProizvođači često navode vrednosti sirovih podataka detekcije za svoju tehnologiju, bez ikakvog faktora poverenja ili kompenzacije za neželjene alarme - zato, teško da ćete realno moći da očekujete takav nivo performansi ugrađen na mestu detekcije. Testiranje proizvođača se često izvodi u kontrolisanim uslovima gde oni obično povećavaju osetljivost da bi uradili testove detekcije, beleže te vrednosti, a zatim smanjuju osetljivost do nivoa eliminisanja neželjenih alarma, a zatim beleže i te vrednosti - oba rezultata su dobijena bez interakcije detekcije provala sa neželjenim alarmima, izolovani jedan od drugog. U realnosti prava vrednost se dobija u međusobnoj interakciji tih rezultata, oba je potrebno vrednovati zajedno, redosledom nastanka sa merama detekcija upada koje jedino tako imaju pravo značenje.\nRealne performanse PIDS sistema ugrađenog na vašem mestu detekcije, često će se značajno razlikovati od očekivanja nastalih zbog vrednosti sirovih detekcija (koje se ponekad navode kao POD). Ne postoje dva mesta koja mogu da budu ista po brojnim faktorima, spoljašnjim i specifičnim za mesto, koji utiču na smanjenje kvaliteta performansi sveukupnog sistema.


Rezolucija nije usvojena, Vučić ide u Srebrenicu | Politika | DW | 08.07.2015\nSavjet bezbjednosti UN-a u srijedu nije usvojio rezoluciju o Srebrenici jer je Rusija uložila veto. Dok se u BiH čuju različite reakcije, istovremeno iz Srbije stiže najava da Vučić ipak ide u Srebrenicu 11. jula.\nSavjet bezbjednosti (SB) UN-a zbog ulaganja veta Rusije nije usvojio rezoluciju u kojoj se ocjenjuje da prihvatanje tragičnih događaja u Srebrenici kao genocida predstavlja preduslov za pomirenje te se pozivaju politički lideri na svim stranama da priznaju i prihvate činjenice o zločinima iz prošlosti.\nSam proces diskusije oko te rezolucije naišao je prethodno na, za mnoge očekivano, različite reakcije u BiH s obzirom na to da su one podijeljene i oko kvalifikacije samog događaja u Srebrenici. U RS su i ranije, preko Srbije tražili da Rusija stavi veto na rezoluciju dok su političari, ali i udruženja koja okupljaju porodice žrtava očekivale da se na ovo stavi tačka upravo usvajanjem jednog ovakvog dokumenta.\n„U praksi nijedna rezolucija nije dovela do konkretnih rješenja. Rezolucija će značiti više onima koji su počinili ta zlodjela nego nama porodicama s obzirom da mi više nemamo šta da izgubimo”, kaže Kada Hotić iz Udruženja Majki Srebrenice.\nU nacrtu teksta koji je predložila Velika Britanija osuđuje se poricanje genocida u Srebrenici kao prepreka za pomirenje i opterećenje za žrtve. U predloženom tekstu "izražava se žaljenje i solidarnost sa žrtvama na svim stranama u sukobu u BiH, uključujući i one u Srebrenici, kao i njihovim porodicama, i pozivaju nadležne vlasti u BiH da osiguraju pravdu za žrtve i dugoročnu podršku preživjelima, uključujući preživjele žrtve seksualnog nasilja".\nPredsjedništvo BiH bez jedinstva\nIpak, sve ovo nije bilo dovoljno za podršku u Savjetu bezbjednosti, što je, kako se ističe, dobra vijest za Srbiju i Republiku Srpsku. Rezolucija je podijelila i članove Predsjedništva BiH. Predsjedavajući Mladen Ivanić smatra da je ovaj dokument izavao podjele i na međunarodnoj sceni i da je štetan za BiH: „ Upozoravali smo ranije da je ovo stvar oko koje se BiH može podijeliti. Vjerujem da će svi koji učestvuju u ovom shvatiti da je ovo ozbiljna stvar i da će se odustati od nasilnog provođenja i instistiranja na rezoluciji.“\nZbog toga BiH ne učestvuje u bilo kakvim aktivnostima u Savjetu bezbjednosti s obzirom da je Ministarstvo spoljnih poslova uputilo instrukcije ambasadorki BiH pri UN-u Mirsadi Čolaković da ne postoji konsenzus po ovom pitanju unutar BiH. Hrvatski član Predsjedništva BiH Dragan Čović potvrdio je podijeljenost među članovima Predsjedništva: „U Srebrenici je počinjen genocid i mislim da je to svima jasno i prepoznato kroz bar dvije rezolucije kada je u pitanju Evropski parlament u proteklih deset godina“.\nNajava da bi premijer Srbije, Vučić otišao da se 11. jula pokloni nevinim žrtvama Srebrenice i zahtjev Srbije za izručenjem Orića srpskom pravosuđu, neke su od tema koje zaokupljaju pažnju štampe na njemačkom jeziku. (22.06.2015)\nUpravo bi globalna javna osuda zločina u Srebrenici bila korak ka pomirenju i poboljšanju odnosa unutar BiH, rekao je predsjedavajući državanog parlamenta, Šefik Džaferović.\nNa nogama Vlade RS i Srbije\nPremijerka RS Željka Cvijanović rekla je za RTRS da je cilj rezolucije bio jasan od početka, te da predstavlja direktni atak na budućnost Republike Srpske: „Da je riječ o civilizacijskim vrijedostima i dostignućima da se iskaže poštovanje prema žrtvama i njihovim porodicama, mi ne bismo imali nikakvu zadršku po pitanju bilo koje rezolucije. Ali, ovdje se radi o nečemu sasvim drugom, a to je, da se kroz jedan politički akt svjetske zajednice obezvrijedi Republika Srpska, da se označi, žigoše, da se zaustavi u svom daljem kretanju.“\nPremijer Srbije Aleksandar Vučić je prethodno takođe izjavio kako je uvjeren da rezolucija neće biti usvojena. To je izjavio kasno sinoć nakon sjednice Vlade Srbije na kojoj je pored ostalog donesena odluka da posjeti Srebrenicu 11. jula.\n„Smatramo da ta rezolucija nije imala za smisao nikakvo pomirenje. Donijeli smo odluku da, ukoliko se za to stvore uslovi, predstavljam Srbiju u Srebrenici 11. jula. Takvu odluku smo donijeli jer smatramo da mi Srbi koji smo mnogostradalni narod imamo obavezu da budemo odgovorni, ozbiljni i pokažemo da poštujemo tuđe žrtve. Tako će i oni poštovati naše. I ja pozivam gospodina Izetbegovića (bošnjački član Predsjedništva BiH Bakir op.a), ne sada, ne sutra, bilo kada… spreman sam sa njim da posjetim druga srpska stratišta“, rekao je Vučić nakon hitne sjednice Vlade Srbije.\nPokušaj rušenja Republike Srpske?\nPodršku rezoluciji dala je i ambasada SAD-a u BiH. „Osnovno u ovoj rezoluciji je da se oda počast svim žrtvama koje su stradale, da se niko ne izdvaja. Znači prepoznavanje žrtava na svim stranama“, rekla je ambasador SDA-a u BiH, Maureen Cormack.\nOd nekih zvaničnika RS i Srbije moglo se čuti posljednjih dana da usvajanje bilo kakve rezolucije neće imati uticaja na stabinost RS i da pokušaji nekih velikih sila da na ovaj način pokrenu ukidanje ovog entiteta, nakon kvalifikacije genocida, neće uspjeti.\n"Ako je cilj rezolucije pomirenje, svi ćemo se radovati pomirenju. Ovaj prijedlog koji je izazvao toliko podjela ne može da stvori pomirenje. Ako neko želi da time stvori pravne pretpostavke za ukidanje Republike Srpske po osnovu pretpostavke da je nastala na genocidu koji eto sada želi da se verifikuje na SB UN, moram da podsjetim da je Srbija garant Dejtonskog sporazuma", rekao je ministar spoljnih poslova Srbije Ivica Dačić za srbijanske medije.\nTagovi Savjet bezbjednosti UN, UN, BiH, Srbija, Srebrenica


IN MEMORIAM: Poginuo bivši reprezentativac Španije Hose Antonio Rejes - RTV Doboj\nBivši fudbaler Sevilje, Arsenala i madridskih rivala Reala i Atletika Hose Antonio Rejes, poginuo je danas u saobraćajnoj nesreći.\nTragičnu vijest je prenio fudbalski klub u kojem je i ponikao, Sevilja, bivši reprezentativac Španije je život izgubio u sudaru, koji se dogodio u njegovoj rodnoj Uteri, u svojoj 35. godini.\nRejes je karijeru počeo u redovima Sevilje, preselio se 2004. godine u Arsenal, igrao je godinu dana na pozajmici u Realu, prije nego što se 2007. godine vratio u domovinu u redove madridskog Ateltika.\nNakon četiri godine u redovima “Јorgandžija”, od kojih je jednu proveo na pozajmici u Benfiki, vratio se u Sevilju, čije boje je branio od 2012. do 2016. godine, potom je igrao za Espanjol, Kordobu, kineski Sinkjang i Ekstramaduru, posljednji klub u svojoj prijevremeno okončanoj karijeri.\nOsvajao je sa Seviljom Ligu Evrope u tri navrata, na startu karijeri i špansku Segundu, dok je sa Arsenalom bio prvak Engleske 2004. godine, osvojio je i FA kup i Komjuniti Šild, sa Realom je podigao trofej u Primeri, sa Atletikom osvojio još dvije titule u LE, kao i u Uefa Superkup, dok je sa Benfikom osvojio Kup Portugalije.\nDOBOJ: Završena dječija manifestacija "Mini šampioni"


Vesti online / Vesti / Srbija / Komersant: Beograd računa na Moskvu u rešavanju problema Kosova\nSergej Lavrov i Ivica Daćić\nTo će, kako piše dnevnik, ojačati poziciju Srbije u završnoj etapi pregovora. Komersant ocenjuje da, iako Rusija ni ne učestvuje u pregovorima o Kosovu, "čak i njena simbolička podrška za Beograd je važna, uzimajući u obzir da konačno rešenje za Kosovo treba da bude odobreno u Savetu bezbednosti UN".\n"Mada u Beogradu stalno zahvaljuju Moskvi za podršku u rešavanju kosovskog problema, prilazi dve zemlje se po tom pitanju ne podudaraju. Predsednik Srbije Aleksandar Vučić gura ideju o razgraničenju sa Prištinom, kao uslov za normalizaciju odnosa. U Moskvi smatraju da će to faktički značiti priznanje Kosova od strane Beograda", piše Komersant.\nList dodaje da se u Moskvi kritički odnose i prema sporazumu između Srbije i Kosova, koje podržava EU, podozrevajući da će ih pretvoriti maltene u protektorate NATO i podseća da se pre nekoliko dana Vučić "obrušio oštrom kritikom" na Sputnjik zbog izveštavanja sa protesta u Beogradu.\nIpak, uoči odlučujuće etape pregovora i predsednik Srbije i šef diplomatije nemaju ništa protiv da dobiju podršku Moskve. Čak ako to i ne pomogne Beogradu da dobije pogodnije varijante za rešavanje, građanima može da se objavi da je usaglašeno sa Moskvom, zaključuje Komersant.


Šnjegota dao ostavku\nGlavni revizor RS Duško Šnjegota i zamjenik Glavnog revizora, danas su Narodnoj skupštini Republike Srpske, podnijeli ostavku, odnosno stavili mandate na raspolaganje i dalje postupanje u skladu sa odredbama Zakona o reviziji javnog sektora Republike Srpske.\nKako se navodi u saopštenju, glavni revizor i zamjenik glavnog revizora Darko Pejić danas su Narodnoj skupštini Republike Srpske podnijeli ostavku, odnosno stavili mandate na raspolaganje i dalje postupanje u skladu sa odredbama Zakona o reviziji javnog sektora Republike Srpske.\nGlavni revizor Službe za reviziju u Republici Srpskoj Duško Šnjegota juče se oglasio povodom zahtjeva predsjednika RS i SNSD Milorada Dodika za njegovom ostavkom.\nDodik je naveo da će Šnjegota biti smijenjen ukoliko ne podnese ostavku. Najava smjene je, podsjećamo, u RS izazvala brojne reakcije lidera Saveza za promjene koji su Glavnu službu za reviju ocijenili jedinom slobodnom institucijom u RS.


R I Z I N G E R I U M: Bee Gees: Steven Spielberg snima film o kraljevima disko muzike\nBee Gees: Steven Spielberg snima film o kraljevima disko muzike\nRobin Gibb, jedan od čuvene braće Gibb koji stoje iza projekta Bee Gees, potvrdio je za australijski Undercover magazin da su "u toku razgovori sa rediteljem Stevenom Spiebergom u vezi filmske priče o životu i radu braće Gibb", kao i da su on i brat Barry "dali dozvolu da se originalni Bee Gees snimci koriste u tom filmu". Za sada nema drugih potvrđenih detalja o sadržaju i planiranom datumu obavljivanja filma, kao i o tome da li će se Spielberg pojaviti u ulozi producenta, reditelja, ili i jednoj i drugoj\nOva čuvena grupa počela je svoju karijeru kao "porodični bend" davne 1958, kada su braća Barry, Robert i Maurice Gibb još uvek nastupali pod imenom The Rattlesnakes. Pod novim imenom Bee Gees su kasnije zabeležili uspešnu 45-godišnju karijeru "bez pauze", u okviru koje su naročito bili popularni 60-tih godina prošlog veka kao predstavnici harmoničnog "soft rock" žanra, a smatraju se i utemeljivačima disco zvuka koji je obeležio drugu polovinu 70-tih. Pored brojnih platinastih i zlathih izdanja širom sveta i nebrojeno mnogo prvih mesta na top listama, izdvaja se film "Saturday Night Fever" iz 1977, koji je lansirao do tada eksluzivno američki disco zvuk kao globalni mainstream, i u kojem je kao zvezda debitovao mladi John Travolta. Bee Gees su i jedni od najprodavanijih izvođača u istoriji muzike - kako kaže objašnjenje za njihov prijem u Rock and Roll Hall of Fame 1997, "samo su Elvis Presley, The Beatles, Michael Jackson, Garth Brooks i Paul McCartney prodali više albuma od Bee Gees" - smatra se da je bend do sada prodao više od 200 miliona nosača zvuka.\nSvoj, za sada poslednji studijski album pod nazivom "This Is Where I Came In" Bee Gees objavljuju 2001, a 2003, posle neočakivane smrti Mauricea, braća Robin i Barry donose odluku da više neće nastupati pod prepoznatljivim zajedničkim imenom. Ovu odluku menjaju 2009, kada su, posle obeležavanja 50-godišnjice rada, izjavili da će se "Bee Gees ponovo okupiti i ponovo nastupati pod svojim originalnim imenom".


Izvor: B92, 13.Apr.2021, 21:34\nVakcinacija stranih državljana u Srbiji bio je povod da se ugledni američki list Fajnenšel tajms veoma pozivitno izrazi o politici Srbije.\nList ističe da je uspeh srpske vakcinacije sramota EU, a da kupovina vakcina od Kine i Rusije, kao i od zapadnih zemalja podseća na zlatne dane Pokreta nesvrstanih.\n"Predsednik Srbije Aleksandar Vučić otvorio je program vakcinacije za desetine hiljada ljudi sa celog Balkana, otkrivajući regionalne frustracije >> Pročitaj celu vest na sajtu B92 << zbog postupanja Brisela. U betonskoj dvorani iz doba socijalizma pored reke Save, Srbija sa svakom datom vakcinom menja svoju međunarodnu reputaciju i pokazuje da diplomatija vakcina nije samo rezervat globalnih sila", navodi Fajnenšnel tajms.\nU tekstu se navodi da je Vučić ima dobre odnose sa Pekingom i Moskvom, naručio milione vakcina i sa istoka i sa zapada.\nKao rezultat toga, Srbija je među prvim evropskim zemljama koja sprovodi imunizaciju sa vakcinama proizvedenim u Kini, zajedno sa ruskim Sputnjikom V, Fajzerom, AstraZenekom i Modernom.\nAli pošto Srbija takođe ima populaciju skeptika, Beograd je odlučio da podeli svoju blagodat. Desetine hiljada ljudi sa celog Balkana u poslednje vreme dolazi u Srbiju da se vakcinišu.\n"Mnogi u regionu sada sa zahvalnošću gledaju na uspeh Srbije u vakcinaciji. Ipak, postoji i frustracija jer su se morali osloniti na Beograd, a ne na svoje vlade ili EU. Ovakvo pozicioniranje Beograda kao regionalne prestonice vraća u doba kada je Beograd posle Drugog svetskog rata bio glavni grad Jugoslavije i središte Pokreta nesvrstanih - politike uravnoteženja koju je kreirao maršal Josip Broz Tito, koji je doprineo da zemlja ima globalni uticaj", stoji dalje u tekstu.\nNovinarka ovog lista navodi da uspeh programa prevazilazi granice regiona, ida je to tome pričala sa nemačkim biznismenom, koji je čekao revakcinu u beogradskom centru za vakcinaciju.\n„Naša vakcinacija predstavlja nacionalnu sramotu, posebno s obzirom na to da je vakcina koju sam dobio izumljena u Nemačkoj“, rekao je taj biznismen za Fajnenšnel tajms.